Summary: گذشتہ مالی سال میں مجموعی برآمدات میں اضافہ اٹھارہ فیصد تھا اور اس میں صرف امریکہ کو ہونے والی برآمدات میں 17 فیصد اضافہ دیکھا گیا جو کسی بھی دوسرے ملک کے مقابلے میں پاکستانی برآمدات میں سب سے بڑا اضافہ تھا۔ مگر اس کی وجوہات کیا ہیں؟

امریکی منڈی تک رسائی کی دوڑ میں پاکستان، انڈیا اور بنگلہ دیش سے آگے کیسے نکلا؟

’میری فیکٹری میں تیار ہونے والی ٹیکسٹائل مصنوعات کی امریکہ کو برآمد میں مسلسل اضافہ ہو رہا ہے۔ اگر اس مالی سال کے پہلے چھ ماہ کی برآمدات کو دیکھا جائے تو یہ اضافہ 50 فیصد کے لگ بھگ ہے۔‘ ایک ٹیکسٹائل مل کے مالک یاسین صدیق نے بتایا کہ اُن کے کارخانے میں تیار ہونے والا یارن امریکہ برآمد کیا جاتا ہے اور اگر اس مالی سال کے پہلے چھ مہینوں کو لیا جائے تو ان کی مل سے امریکہ برآمد کیے جانے والے یارن کی ایکسپورٹ میں تقریباً 25 فیصد تک کا اضافہ ہوا ہے۔ جاوید بلوانی اور یاسین صدیق کی امریکہ کو بھیجی جانے والی برآمدات میں اضافے کا مجموعی اثر پاکستان کی امریکہ کی جانب برآمدات میں بھی دیکھنے میں آیا جو پاکستان کی ٹریڈ ڈویلپمنٹ اتھارٹی (ٹڈاپ) کے مطابق نمایاں اضافے کے ساتھ بلند سطح کی جانب گامزن ہیں۔  یاد رہے کہ امریکہ کو پاکستان سے برآمد کی جانے والی مصنوعات میں اضافے کے ساتھ پاکستان کی مجموعی برآمدات میں بھی اضافہ دیکھا گیا ہے اور رواں مالی سال کے پہلے چھ مہینے میں 15 ارب ڈالر سے زائد کی برآمدات کی گئی ہیں۔ انڈیا کی ’ٹیکسٹائل ایکسیلینس‘ ویب سائٹ کے مطابق 21-2020 میں انڈین ٹیکسٹائل مصنوعات کی برآمدات میںں نو فیصد کی کمی واقع ہوئی ہے۔ اعداد و شمار کے مطابق انڈیا کی ٹیکسٹائل برآمدات کی سب سے بڑی مارکیٹ امریکہ تھی تاہم زیر جائزہ سال میں انڈیا سے امریکہ کو ٹیکسٹائل کی برآمدات میں مجموعی طور پر تین فیصد کی کمی واقع ہوئی ہے جن میں اپیرل کے شعبے میں امریکہ کو کی جانے والی برآمدات میں 29 فیصد اور خواتین کے ملبوسات کی برآمدات میں 26 فیصد اور اسی طرح نٹ وئیر میں بھی کمی دیکھی گئی۔ گذشتہ مالی سال میں مجموعی برآمدات میں اضافہ 18 فیصد تھا اور اس میں صرف امریکہ کو برآمدات میں 17 فیصد اضافہ دیکھا گیا جو کسی بھی دوسرے ملک کے مقابلے میں پاکستانی برآمدات میں سب سے بڑا اضافہ تھا۔  یہ اضافہ موجودہ مالی سال میں بھی جاری ہے اور اس سال کے پہلے چھ ماہ میں امریکہ جانے والی برآمدات میں اضافہ 40 فیصد سے زائد ہے۔ یاسین صدیق کہتے ہیں کہ سنکیانگ صوبے میں چین کی ٹیکسٹائل صنعت کا ایک بڑا حصہ کام کر رہا ہے اور اس کے ساتھ یہ چین کے کپاس پیدا کرنے والے بڑے خطوں میں شامل ہے۔ امریکہ کی جانب سے اس خطے میں انسانی حقوق کی خلاف ورزیوں کے ساتھ بچوں سے مزدوری کروانے پر بھی تحفظات ہیں اور وہ اس خطے سے تعلق رکھنے والی چینی مصنوعات کو کم کرنا چاہتا ہے۔  ان مصنوعات میں بڑا حصہ ٹیکسٹائل کا ہے اور ان پر امریکہ کی جانب سے مختلف پابندیوں نے پاکستان کی ٹیکسٹائل مصنوعات کو بہت فائدہ دیا ہے جس کے باعث پاکستان کی امریکہ جانے والی برآمدات میں اضافہ دیکھنے میں آیا ہے۔


Summary: حکام کے مطابق جنوبی ایشیا میں اپنی نوعیت کے اس پہلے منصوبے کو مکمل ہونے میں تقریباً 25 برس لگیں گے اور تقریباً 80 ہزار افراد اس نئے شہر میں رہیں گے جہاں کاروبار کرنے والے افراد کو ٹیکس میں خاص چھوٹ دی جائے گی جبکہ تمام تر لین دین امریکی ڈالر میں ہو گا۔ مگر ناقدین کو اس پر تشویش کیوں ہے؟

کولمبو پورٹ سٹی منصوبہ: ایک نیا دبئی یا ایشیا میں چین کی نئی ’چوکی‘؟

کولمبو کے کاروباری ڈسٹرکٹ سے قریب ہی ساحل سمندر پر ایک ’ٹیکنالوجی کا شہکار‘ شہر بن رہا ہے۔ ریت کے ذریعے بننے والے اس ساحلی شہر میں ایک آف شور بین الاقوامی مالیاتی مرکز، رہائشی علاقے اور ایک مرینہ بھی ہو گا اور اسی لیے کولمبو پورٹ سٹی کا موازنہ دبئی، ہانگ کانگ اور موناکو جیسے شہروں سے کیا جا رہا ہے۔  کولمبو پورٹ سٹی کے اکنامک کمیشن کے ممبر سالیا وکراماسوریا کے مطابق ساحل پر اس نئے شہر کی تعمیر سے ’سری لنکا کو ایک نادر موقع مل رہا ہے کہ وہ از سر نو نقشہ بنا کر بین الاقوامی معیار کا ایسا شہر تعمیر کرے جو دبئی یا سنگا پور کا مقابلہ کر سکے گا۔‘ 665 ایکڑ پر مشتمل اس علاقے کی تعمیر کے لیے سری لنکا کو چین کی ہاربر انجینئیرنگ کمپنی (سی ایچ ای سے) سے 1.4 ارب ڈالر کی سرمایہ کاری کی ضرورت تھی۔ اس کے جواب میں چینی کمپنی کو اس پراجیکٹ کا 43 فیصد حصہ 99 برس کے لیے لیز پر دے دیا گیا۔ حکام کے مطابق جنوبی ایشیا میں اپنی نوعیت کے اس پہلے منصوبے کو مکمل ہونے میں تقریباً 25 برس لگیں گے۔ توقع کی جا رہی ہے کہ تقریبا 80 ہزار افراد اس نئے شہر میں رہیں گے جہاں کاروبار کرنے والے افراد کو ٹیکس میں خاص چھوٹ دی جائے گی۔ اس خاص معاشی زون میں تنخواہوں سمیت لین دین امریکی ڈالر میں ہو گا۔ اس ساحلی شہر کے منصوبے کا اعلان چین کے صدر شی جن پنگ کے سنہ 2014 میں دورہ کولمبو کے دوران کیا گیا۔ اس سے ایک برس قبل ہی چین اپنے بیلٹ اینڈ روڈ منصوبے کا آغاز کر چکا تھا: ایک ایسا منصوبہ جو ایشیا اور یورپ کے درمیان تجارت کے فروغ کے لیے سڑکوں، ریلوے اور سمندری انفراسٹرکچر پر مشتمل ہو گا۔ لیکن ہمبنٹوٹا کی بندرگاہ اب سری  لنکا کے ہاتھ میں نہیں۔ سنہ 2017 میں سری لنکا کی حکومت نے چینی فرمز کو قرض کی ادائیگی میں ناکامی پر اسے چین کے حوالے کر دیا جبکہ اس بندرگاہ سے حاصل ہونے والی کچھ رقم بھی مبینہ طور پر دوسرے قرضوں کی ادائیگی کے لیے استعمال کی گئی۔ ٹیکس کے اس نظام نے دوسری پریشانیوں کو بھی جنم دیا ہے۔ امریکا نے خبردار کیا ہے کہ کاروبار میں نرمی کی وجہ سے یہ علاقہ منی لانڈرنگ کرنے والوں کی پناہ گاہ بن سکتا ہے تاہم سری لنکا کے وزیر انصاف محمد علی صابرے اس سے اتفاق نہیں کرتے۔  حکام کے مطابق جنوبی ایشیا میں اپنی نوعیت کے اس پہلے منصوبے کو مکمل ہونے میں تقریباً 25 برس لگیں گے صرف چین کے پاس طویل المدتی مقاصد اور سرمایہ دونوں ہیں۔ کچھ لوگوں کا ماننا ہے کہ آنے والے برسوں کے دوران سری لنکا میں ہانگ کانگ کی طرز کا ایک شہر ایشیا کے اس حصے میں چین کو قدم جمانے میں مدد کر سکتا ہے۔


Summary: مجموعی طور پر دنیا کے امیر ترین افراد کی دولت 700 ارب ڈالر سے بڑھ کر 1.5 ٹریلین ڈالر ہو گئی۔ اس میں ایلون مسک کی دولت میں ایک ہزار فیصد جبکہ بل گیٹس کی دولت میں 30 فیصد اضافہ ہوا۔

کورونا وبا کے دوران 10 امیر ترین افراد کی دولت ’دگنی‘ ہو گئی

بین الاقوامی ادارے آکسفم کے مطابق کووڈ 19 کی عالمی وبا نے دنیا کے امیر ترین افراد کی دولت میں مزید اضافہ کیا لیکن اسی دوران ایسے لوگوں کی تعداد میں پہلے کی نسبت اضافہ ہوا جو خط غربت سے نیچے زندگی گزار رہے ہیں۔ آکسفم کی رپورٹ میں یہ دعویٰ بھی کیا گیا ہے کہ دنیا کے غریب ترین افراد کی کم آمدن روزانہ کی بنیاد پر 21 ہزار افراد کی موت کا سبب بنی، مگر دوسری جانب مارچ 2020 (کورونا کے آغاز کے بعد) سے دنیا کے دس امیر ترین افراد کی مجموعی دولت دگنی ہو گئی۔ ایلون مسک کی دولت میں ایک ہزار فیصد تک اضافہ دیکھا گیا انھوں نے کہا کہ ’اس برس جو ہو رہا ہے وہ ہٹ کر ہے۔ اس وبا کے دوران تقریباً ہر روز کوئی نیا ارب پتی بنا جبکہ دنیا کی بقیہ 99 فیصد آبادی لاک ڈاؤن، کم ہوتی بین الاقوامی تجارت اور سیاحت کی وجہ سے بدتر حالات میں مبتلا رہی جس کے نتیجے میں دنیا کے مزید 160 ملین سے زیادہ افراد غربت میں جا گرے۔‘ آکسفم نے اپنی رپورٹ میں امریکی جریدے فوربز کے جن اعدادوشمار کا حوالہ دیا ہے، ان کے مطابق دنیا کے دس امیر ترین افراد میں ایلون مسک، جیف بیزوس، برنارڈ ارنالٹ اور ان کا خاندان، بل گیٹس، لیری ایلسن، سرگئی برن، مارک زکربرگ، سٹیو بالمر اور وارن بفیٹ شامل ہیں۔ مجموعی طور پر ان سب کی دولت 700 ارب ڈالر سے بڑھ کر 1.5 کھرب ڈالر ہو گئی ہے۔ اس میں ایلون مسک کی دولت میں ایک ہزار فیصد جبکہ بل گیٹس کی دولت میں 30 فیصد اضافہ دیکھا گیا۔ فوربز کے سروے میں کسی فرد کے اثاثوں کی قیمت، خاص طور پر جائیداد اور زمین جبکہ قرضوں کو نکال کر اس بات کا تعین کیا جاتا ہے کہ کوئی شخص کتنی دولت کا مالک ہے۔ ان اعدادوشمار میں اجرت یا آمدن کو شامل نہیں کیا جاتا۔ آکسفم کا یہ بھی کہنا ہے کہ وبائی امراض کے دوران قیمتوں میں اضافے کی وجہ سے، اس نے افراط زر کو امریکی کنزیومر پرائس انڈیکس (سی پی آئی) کا استعمال کرتے ہوئے ترتیب دیا ہے، جس سے اس بات کا پتا چلتا ہے کہ وقت کے ساتھ ساتھ زندگی گزارنے کی قیمت میں کتنی تیزی سے اضافہ ہو رہا ہے۔ آکسفم کی اس رپورٹ کے مطابق، جس میں بہت سے اعدادوشمار عالمی بینک سے بھی حاصل کیے گئے ہیں، صحت کے مراکز تک رسائی میں کمی، بھوک، صنفی بنیادوں پر تشدد اور موسمیاتی تبدیلیوں جیسے عوامل کی وجہ سے ہر چار سیکنڈ میں ایک شخص کی موت ہوئی۔ رپورٹ کے مطابق کورونا وائرس کی عالمی وبا کے بعد یومیہ 5.50 ڈالر کمانے والوں کی تعداد میں 160 ملین افراد کا اضافہ ہوا۔


Summary: ترکی میں جیسے جیسے معاشی صورتحال بدترین ہو رہی ہے ملک میں نوجوان گریجویٹ اور پروفیشنلز بیرونِ ملک نئی زندگی کا آغاز کرنے کے بارے میں کوشاں ہیں۔

’ترکی میرا گھر ہے لیکن مجھے بیرونِ ملک بہتر زندگی چاہیے‘

’کوکلیئر سپلائی کرنے والی کمپنی کی جانب سے اعلان کیا گیا ہے کہ جنوری کے بعد سے وہ اپنی مصنوعات کو ترکی درآمد نہیں کر پائے گی اور اس کی وجہ یہ کہ ملک میں کرنسی لیرا کے زرِ مبادلہ کی شرح اور بڑھتی مہنگائی نے اُن کے منافع کی شرح کو کم کر دیا ہے۔ اس لیے اب وہ حکومتی اداروں سے اپنے کاروبار میں معاونت کے لیے مذاکرات کریں گے۔‘ ترکی چھوڑ کے جایا جائے یا نہیں؟ یہ ایک ایسا تکلیف دہ سوال ہے جو ترکی میں اب بہت سے شہری پوچھ رہے ہیں اور ان میں سے اکثر نوجوان ہیں۔  ترکی کی معیشت بحران کا شکار ہے۔ یہاں کرنسی کی قدر میں بے انتہا کمی واقع ہو چکی ہے اور یہ گذشتہ ایک برس میں آدھی قدر کھو بیٹھی ہے، مہنگائی بہت زیادہ ہے اور قیمتیں بھی تیزی سے بڑھ رہی ہیں۔ سوشل میڈیا پر ان افراد میں اضافہ دیکھنے میں آ رہا ہے جو بیرونِ ملک زندگی کا دوبارہ آغاز کرنے کے فائدے اور نقصانات ڈھونڈ رہے ہیں اور وہ ان افراد سے مشورے مانگ رہے ہیں جو پہلے ہی بیرون ملک منتقل ہونے کا قدم اٹھا چکے ہیں۔  برنا ان متعدد نوجوان اور تعلیم یافتہ ترک باشندوں میں سے ہیں جو شہری متوسط طبقے سے تعلق رکھتے ہیں اور اب بیرونِ ملک منتقل ہونے کے بارے میں سوچ رہے ہیں۔  جنوبی ترکی کے شہر گیزیینٹیپ میں 28 سالہ گریجویٹ ہارون یامان اس نئی نسل میں شامل ہیں جو بیرون ملک منتقلی کے بارے میں سوچ رہی ہے۔ ہارون نے سنہ 2018 میں گریجویشن مکمل کی تھی جس کے بعد سے وہ اپنے شعبہ تعلیم میں نوکری ڈھونڈنے کی کوشش کر رہے ہیں اور فی الحال ایک ٹیکسٹائل کمپنی کے گودام میں کام کرتے ہیں۔ ان کا خواب ہے کہ وہ آئرلینڈ کے ’ورک اینڈ سٹڈی‘ پروگرام کے تحت وہاں ہمیشہ کے لیے منتقل ہو جائیں۔  اس آئرش پروگرام میں داخلے کے لیے کچھ رقم ادا کرنی ہوتی ہے، جس کا کچھ حصہ وہ ادا کرنے میں کامیاب ہو چکے ہیں۔ تاہم لیرا کی قدر میں اچانک کمی کے باعث ان کا منصوبہ تعطل کا شکار ہو چکا ہے۔ اب انھیں مزید وقت درکار ہے تاکہ وہ مکمل ادائیگی یوروز میں کر سکیں۔  میری ترکی میں کوئی سماجی زندگی نہیں ہے۔ میں دن میں 10 گھنٹے کام کرتا ہوں۔ کرنسی کے بحران کے باعث ہماری قوتِ خرید بھی کم ہو گئی ہے۔ ہمارے بہت زیادہ مسائل ہیں۔ حکومت کی غلط پالیسیوں کے باعث متعدد افراد غربت کا شکار ہیں اور لوگوں میں انتشار پیدا ہو رہا ہے۔‘ وہ کہتے ہیں کہ ’معاشرے کا ایک بڑا حصہ مستقبل کے بارے میں پرامید نہیں رہا کیونکہ وہ خود کو سیاسی نظام سے علیحدہ محسوس کرتے ہیں۔ ان میں کاروباری افراد، نئے کاروبار کرنے کے خواہشمند افراد، فنکار اور سکالرز شامل ہیں۔‘


Summary: نئی قومی سلامتی پالیسی کے اجرا کی تقریب سے خطاب کرتے ہوئے عمران خان نے کہا کہ اگر معاشی پالیسی درست نہ ہو تو اس سے سکیورٹی متاثر ہوتی ہے کیونکہ عوام پر بوجھ ڈالنا پڑتا ہے۔

آئی ایم ایف کے پاس جانے سے ملکی سلامتی متاثر ہوتی ہے: عمران خان

پاکستان کے وزیر اعظم عمران خان نے جمعے کو قومی سلامتی پالیسی کا اجرا کرتے ہوئے کہا ہے کہ عالمی مالیاتی فنڈ (آئی ایم ایف) کے پاس قرض مانگنے جانے سے ملکی سلامتی متاثر ہوتی ہے۔  جمعے کو وزیر اعظم ہاؤس میں قومی سلامتی پالیسی کے غیر پوشیدہ یا عوام کے سامنے لائے جانے والے حصے کے اجرا کے سلسلے میں منعقدہ تقریب سے خطاب کرتے ہوئے انھوں نے کہا کہ ’اگر ہر کچھ عرصے بعد آئی ایم ایف کے پاس جانا پڑے تو اس کا مطلب یہ ہے کہ آپ کی معاشی پالیسی درست نہیں ہے اور اس سے آپ کی سکیورٹی متاثر ہو گی کیونکہ ہمارے پاس کبھی بھی ہمہ جہت قومی سلامتی کا تصور نہیں رہا۔‘  ان کا کہنا تھا کہ ’ہم مجبوری میں آئی ایم ایف کے پاس جاتے ہیں اور قرض لینے کے لیے اس کی کڑی شرائط ماننی پڑتی ہیں اور جب شرائط مانتے ہیں تو کہیں نہ کہیں قومی سلامتی متاثر ہوتی ہے جو لازمی نہیں کہ سکیورٹی فورسز سے متعلق ہو، بلکہ اس کا مطلب یہ کہ آپ کو اپنی عوام پر بوجھ ڈالنا پڑتا ہے اور سب سے بڑی سیکیورٹی یہ ہوتی ہے کہ عوام آپ کے ساتھ کھڑی ہو۔‘ اس موقع پر ملکی معیشت پر بات کرتے ہوئے وزیرِ اعظم عمران خان کا مزید کہنا تھا کہ ملک میں معیشت کے حوالے سے کبھی یہ نہیں سوچا گیا کہ ہمیں اپنے آپ کو کس طرح محفوظ بنانا ہے۔ ’ہماری شرح نمو بڑھتی تھی، کرنٹ اکاؤنٹ خسارہ بھی بڑھ جاتا تھا جس سے روپے کی قدر پر دباؤ پڑتا تھا اور آئی ایم ایف کے پاس جانا پڑتا تھا۔‘ انھوں نے کہا کہ سکیورٹی کے بہت سے پہلو ہیں، اگر ایک ہی پہلو پر توجہ دی جائے تو ہمارے پاس سوویت یونین کی مثال ہے کہ دنیا کی سب سے طاقتور فورسز بھی سوویت یونین کو متحد نہ رکھ سکیں۔ سنہ 2014 میں بنی داخلی سلامتی کی قومی پالیسی میں بھی کہا گیا تھا کہ اس پالیسی کا مقصد ’ایک ایسا محفوظ ماحول قائم کرنا ہے جس میں شہریوں کی جان، مال، سول آزادیاں اور سماجی و معاشی حقوق کا تحفظ ہو اور پاکستان کے شہری آئین کے تحت ہم آہنگی، آزادی، عزت اور وقار کے ساتھ ملک میں زندگی گزار سکیں۔‘ تاہم اس پالیسی میں بنیادی مسئلہ ملک کی سکیورٹی صورتحال پر قابو پانا تھا، تمام سٹیک ہولڈرز سے مذاکرات اور دہشت گردی سے نمٹنے سے متعلق اقدامات کی وضاحت کی گئی تھی۔ اس قومی سلامتی پالیسی میں یہ بھی کہا گیا تھا کہ حکومت کو اقتدار میں آتے ہی سکیورٹی کے بڑے چیلنج کا سامنا ہے اور اس پر قابو پا کر ہی معاشی استحکام اور شہریوں کی زندگی بہتر بنائی جا سکتی ہے۔


Summary: ایف آئی اے کی جانب سے کرپٹو کرنسی کے لین دین میں مبینہ طور پر 18 ارب روپے کے آن لائن فراڈ کی نشاندہی کے بعد پاکستان میں ڈیجیٹل کرنسی پر مکمل پابندی کی سفارش کی گئی ہے۔

کرپٹو کرنسی فراڈ: پاکستان میں ڈیجیٹل کرنسی کے ’ڈبل شاہ‘ سے کیسے بچا جائے؟

حال ہی میں ایف آئی اے نے ایک آن لائن فراڈ کی نشان دہی کی جس میں کرپٹو کرنسی کا لین دین کرنے والی کئی کمپنیاں ہزاروں پاکستانی افراد کے پیسے ہڑپ کر گئیں۔    حیران کن بات یہ ہے کہ سٹیٹ بینک کے 2018 کے ایک نوٹیفیکیشن کے مطابق پاکستان میں کرپٹو کرنسی کے لین دین سے منع کیا گیا تھا لیکن اس کے باوجود اس ڈیجیٹل کرنسی کے کاروبار کا رجحان گزشتہ سالوں میں تیزی سے بڑھا ہے۔ لین دین کے اس رجحان کے ساتھ ہی آن لائن دھوکہ دہی میں بھی اضافہ ہوا ہے جس میں ہزاروں افراد جھانسے میں آ کر کرپٹو کرنسی کے ذریعے جلد اور با آسانی پیسے کمانے کے لالچ میں آ جاتے ہیں۔ ایسے ہی ایک آن لائن فراڈ کی تحقیقات پاکستان کا وفاقی تحقیقاتی ادارہ (ایف آئی اے) کر رہا ہے جس میں ملک کے مختلف علاقوں سے تعلق رکھنے والے افراد کی جانب سے کرپٹو کرنسی پر لگایا جانے والا 10 کروڑ ڈالر یا 18 ارب روپے کا مجموعی سرمایہ اچانک غائب ہو گیا۔ ایف آئی اے کے سائبر کرائم رپورٹنگ سینٹر کراچی کے اسسٹنٹ ڈائریکٹر شہریار احمد خان کی جانب سے چھ جنوری کو جاری کردہ نوٹیفیکیشن کے مطابق اس فراڈ کے ذمہ دار تقریبا 11 ایسے اکاؤنٹ تھے جو کرپٹو کرنسی میں لین دین کے لیے استعمال کیے جاتے تھے اور بین الاقوامی کرپٹو کرنسی ایکسچینج بائنینس سے منسلک تھے۔  ’جب یہ گروپ پاکستان کے کروڑ ڈالر یا 18 ارب روپے بائنینس کے والٹ میں ڈال رہا تھا تو ان کے کان کھڑے ہوتے اور وہ پاکستان کے ایف آئی اے کو بتاتے کہ آپ کے ملک سے فلاں شہری جو یہ کام کرتے ہیں اور جنھوں نے اتنی آمدنی بتائی ہوئی ہے وہ یکدم اتنے پیسے جمع کروا رہے ہیں۔ تب گارنٹیز ہوتیں اور ایسے فراڈ نہیں ہوتے۔‘ بی بی سی کو موصول ہونے والی اس رپورٹ کی دستاویزات میں کمیٹی کی جانب سے سفارش دی گئی ہے کہ پاکستان میں کرپٹو کرنسی پر مکمل پابندی عائد ہونی چاہیے کیونکہ ملک میں اس وقت لوگوں کو کم مدت میں زیادہ منافع کمانے کی ترغیب دے کر پھانسا جا رہا ہے۔  اس کے ساتھ کمیٹی نے سفارش کی ہے کہ پاکستان میں بلااجازت کام کرنے والی بائنینس جیسی کرپٹو ایکسچینج کمپنیز کو فی الفور بند کردینا چاہیے اور ان پر جرمانہ عائد کرنا چاہیے۔ کمیٹی کی رپورٹ میں حال ہی میں سامنے آنے والے کرپٹو کرنسی فراڈ کا حوالہ بھی دیا گیا ہے اور کہا گیا ہے کہ کرپٹو کرنسی کے لین دین میں رسک پاکستان کے لیے فوائد سے کہیں زیادہ ہے۔  جسٹس کریم آغا نے لکھا کہ موجودہ صورت حال میں ایسے افراد جو پاکستان میں کرپٹو کرنسی کا لین دین کر رہے ہیں انھیں ایف آئی اے کی جانب سے تفتیش اور بینک اکاؤنٹ منجمد ہونے کی شکل میں مشکلات کا سامنا کرنا پڑ رہا ہے۔ عدالت نے ہدایت دی کہ اگلی سماعت پر وفاقی وزارت قانون کے نمائندے عدالت کو اپنی رپورٹ پیش کریں۔


Summary: پاکستان کی پارلیمان میں جمعرات کو مالی ضمنی بِل یعنی فنانس سپلمنٹری بِل پر بحث جاری ہے جسے ’مِنی بجٹ‘ کا نام بھی دیا جا رہا ہے۔ اس بِل کے تحت پاکستان میں جن اشیا پر ٹیکس کی چھوٹ تھی وہ ہٹا دی جائے گی۔

'بجٹ پہلے سے پاس نہیں ہوچکا، تو پھر یہ مِنی بجٹ کیا ہے؟‘

یاد رہے کہ جمعرات کو پاکستان کی پارلیمان میں مالی ضمنی بِل یعنی فنانس سپلمنٹری بِل پر بحث جاری ہے جسے ’مِنی بجٹ‘ کا نام بھی دیا جا رہا ہے۔ اس بِل کے تحت پاکستان میں جن اشیا پر ٹیکس کی چھوٹ تھی وہ ہٹا دی جائے گی۔  اس کو مِنی بجٹ کا نام دراصل اپوزیشن جماعتوں نے دیا ہے۔ وزیر برائے خزانہ شوکت ترین نے اسے حال ہی میں اسمبلی میں پیش کیا اور اس کا نام مالی ضمنی بِل یعنی فنانس سپلمنٹری بِل بتایا۔  لیکن اپوزیشن نے اس بِل کو تنقید کا نشانہ بناتے ہوئے اسے مِنی بجٹ کا نام دیا ہے۔ اس بِل کے تحت پاکستان میں جن اشیا پر ٹیکس کی چھوٹ تھی وہ ہٹا دی جائے گی۔ ایسا کرنے کے پیچھے حکومت یہ وجہ بتارہی ہے کہ انٹرنیشنل مانیٹری فنڈ یعنی آئی ایم ایف کا فنڈ حاصل کرنے کے لیے چند اصلاحات کی تکمیل لازمی ہیں جن میں سے ایک ٹیکس کی چھوٹ ہے۔  سٹیٹ بینک آرڈیننس میں ترمیم کا پسِ منظر یہ ہے کہ سٹیٹ بینک کے کردار کو سٹیٹ بینک آف پاکستان ایکٹ 1956 کے تحت واضح کیا گیا تھا۔ جس کے بعد سے اس میں کئی بار تبدیلیاں اور ترامیم کی گئی ہیں۔  شہباز رانا زیادہ تر فنانس اور پارلیمنٹ کی کارروائی پر نظر رکھتے ہیں اور مہنگائی کے بارے میں اکثر رپورٹنگ اور تجزیے دیتے رہتے ہیں۔ منی بجٹ کے بارے میں ان کا کہنا ہے کہ اس وقت حکومت کے پاس کوئی اور حل نہیں ہے۔  شہباز نے کہا کہ اکثر پاکستان کے پاس مالی ادائیگیوں کے لیے ڈالرز نہیں ہوتے ہیں، جس کے لیے پاکستان کو ادھار لینا پڑتا ہے۔ 'اس وقت پاکستان اور امریکہ کے تعلقات بھی اچھے نہیں ہیں۔ ماضی میں جب پاکستان آئی ایم ایف کی اصلاحات کی تکمیل نہیں کر پاتا تھا تو امریکہ کا سٹیٹ ڈیپارٹمنٹ مدد کر دیتا تھا۔ اب یہ ’کال اے فرینڈ‘ والی سہولت بھی نہیں ہے۔ اس لیے اس وقت جو آئی ایف کہے گا پاکستان کو کرنا پڑے گا۔'  اس وقت اپوزیشن کے ارکان حکومت پر کڑی تنقید کرتے سنائی دے رہے ہیں۔ اسی حوالے سے سینیٹر شیری رحمان نے جمعرات کے روز ایک بیان میں کہا ہے کہ 'حکومت اس بجٹ کو منظور نہیں بلڈوز کروانا چاہتی ہے۔ سب کو احساس ہے کہ اس بجٹ کے منظور ہونے کے بعد مہنگائی کی سونامی اٹھے گی۔'  ان سفارشات میں سے ایک میں نشاندہی کی گئی ہے کہ مِنی بجٹ میں کہیں بھی حکومتی اخراجات پر پابندی نہیں لگائی گئی ہے جبکہ مزید بتایا گیا ہے اس سے روپے کی قدر کمزور ہو جائے گی، اور مہنگائی آسمان تک پہنچ جائے گی۔ لیکن اس کے علاوہ کہیں بھی معاشی مشکلات سے نمٹنے کے لیے کوئی حل نہیں بتایا گیا ہے۔


Summary: حکمران جماعت پاکستان تحریک انصاف کی جانب سے فنانس بل یا منی بجٹ کی منظوری، ملک میں بڑھتی مہنگائی اور حالیہ مری سانحے کے بعد ملک کی سیاسی جماعتوں کو ایک مرتبہ پھر حکومت مخالف تحریک چلانے کا موقع ملا ہے لیکن کیا اس مرتبہ اپوزیشن جماعتیں اپنے مشن میں کامیاب ہو پائیں گی اور ان کی حکمت عملی کیا ہے؟

حکومت بمقابلہ اپوزیشن: ’انشا اللہ بہتر ہو گا‘

رواں برس کے آغاز سے جہاں موسمی درجہ حرارت گرا ہے وہیں ملکی سیاست کا درجہ حرارت بڑھتا دکھائی دیتا ہے۔ حکمران جماعت پاکستان تحریک انصاف کی جانب سے منی بجٹ پیش کیا جانا، ملک میں بڑھتی مہنگائی اور حالیہ مری سانحے نے ملک میں حزب اختلاف کی سیاسی جماعتوں کو ایک مرتبہ پھر حکومت مخالف تحریک چلانے کا موقع فراہم کیا ہے۔ ان کا کہنا تھا کہ ہم نے پہلے بھی یہ کہا کہ ہمیں حکومت کے خلاف پارلیمان کے اندر موجود آپشنز کو بھرپور استعمال کرنا چاہیے، خصوصاً اس وقت میں جب ملک میں مہنگائی عروج  پر ہو اور منی بجٹ آ رہا۔  ان کا کہنا تھا لیکن اس وقت پیپلز پارٹی پر پارلیمان سے مستعفی ہونے کا دباؤ ڈالا گیا۔  ان کا کہنا تھا کہ اب موجودہ صورتحال میں اس کی اہمیت زیادہ اس لیے بڑھ گئی ہے کیونکہ جہاں ایک جانب اپوزیشن پر کمزور حزب اختلاف ہونے پر عوامی تنقید بھی ہے  وہیں معاشی صورتحال کے باعث ملک کی سالمیت اور سلامتی کو بھی خطرہ لاحق ہے۔' پیپلز پارٹی کے رہنما مصطفیٰ نواز کھوکھر کا کہنا ہے کہ جو اس ملک میں بدامنی، مہنگائی اور بری طرز حکمرانی کی صورتحال ہے جس کی واضح مثال مری کا سانحہ ہے۔ یہ صورتحال مہنگائی میں پستے عوام کے لیے ناقابل برداشت ہو چکی ہے اور یہ حالات حکومت کے خلاف تحریک کے لیے بہت سازگار ہیں۔  اس بارے میں مسلم لیگ ن کے رہنما میاں جاوید لطیف کا کہنا تھا کہ 'جب تک حکومت کو ایوان میں عددی برتری ہے اور بقول شیخ رشید کے جب تک ان پر اداروں کا آشیر باد ہے، جس کا برملا اظہار وزیر اعظم بھی سول ملٹری تعلقات کے ایک صفحے پر ہونے سے کر چکے ہیں۔ لہذا جب تک ادارے اپنے آئینی حدود میں نہیں جائیں گے اور ان اداروں بیٹھے افراد کسی کی حمایت یا مخالفت کرنا بند نہیں کریں گے اس وقت تک آئینی طریقے سے اس حکومت سے جان چھڑانا اتنا آسان نہیں ہو گا۔' مجیب الرحمان شامی کا مزید کہنا تھا تاہم تحریک انصاف کی اپنی صفوں میں کچھ دراڑیں پڑتی دکھائی دیتی ہیں اور اگر پی ٹی آئی کے کچھ لوگ ناراضگی کا اظہار کیا تو اس معاملے میں کوئی پیش رفت ممکن ہے۔ ان کا کہنا تھا کہ ان ہاؤس تبدیلی صرف حکومت پر دباؤ بڑھانا کی حکمت عملی ہے اور فی الحال مجھے ان ہاؤس تبدیلی کی تحریک کامیاب ہوتی نہیں لگتی۔' اپوزیشن کی حکومت مخالف حکمت عملی کیا ہے اس پر رائے دیتے ہوئے مجیب الرحمان شامی کا کہنا تھا کہ اپوزیشن جماعتیں اگلے انتخابات تک اپنی طاقت میں اضافہ کرنا چاہتی ہیں۔ ان کا کہنا تھا کہ جس طرح خیبرپختونخوا کے بلدیاتی انتخابات کے پہلے مرحلے میں جمعیت علما اسلام (ف) کو کامیابی ہوئی ہے اس کے بعد اب مولانا فضل الرحمان مارچ میں شروع ہونے والے دوسرے مرحلے میں بھی کامیابی کے لیے کوشاں ہیں۔


انڈیا میں بے روزگاری کی سنگین صورتحال: ڈگری یافتہ نوجوان معمولی نوکریاں کرنے پر مجبور

معیشت کی بہتری کے اشارے مل تو رہے ہیں اور اس کی وجہ کافی مہینوں سے رکی ہوئی مانگ میں اضافہ اور حکومت کی طرف سے ترقیاتی منصوبوں پر اخراجات ہیں لیکن ملک سے روزگار کے مواقع غائب ہو گئے ہیں۔  سی ایم آئی ای کے مطابق تنخواہ دار ملازمتوں میں کمی ہوئی ہے۔ اس کی ایک وجہ یہ ہے کہ بہت سی نجی کمپنیوں اور اداروں نے عالمی وبا کے دوران اپنے اخراجات کم کرنے کے لیے نوکریوں میں کٹوتیاں کی ہیں۔ ملک کی مجموعی افرادی قوت میں ایسے برسر روزگار افراد کی شرح صرف دو فیصد ہے جن کو سوشل سکیورٹی کی مراعات حاصل ہیں۔ ان مراعات میں ریٹائرمنٹ کے بعد پینشن، صحت اور زچگی کے اخراجات کے علاوہ تین سال سے زیادہ نوکری کا دستاویزی کانٹریکٹ شامل ہے۔   انڈیا میں اونچی شرح نمو کے باوجود بڑے پیمانے پر بے روزگاری کی ایک وجہ ملک کی معیشت کی زرعی شعبے سے سروس کے شعبے کی طرف منتقلی ہے۔ دنیا بھر میں انڈیا جتنے بڑے کسی بھی ملک میں شرح نمو پیداواری شعبے کے بجائے سروس کے شعبے سے نہیں بڑھی۔ پروفیسر باسو کا کہنا ہے کہ انڈیا میں بے روزگاری کی صورتحال تشویشناک ہے کیونکہ ملک کی ترقی کے دوبارہ شروع ہونے کے باوجود، نچلا طبقہ دیگر ممالک کے مقابلے کم تر کام کر رہا ہے۔ ان کا خیال ہے کہ حکومت کو مہنگائی پر قابو پانے، روزگار پیدا کرنے اور کارکنوں کی مدد کرنے کی ضرورت ہے۔ وہ کہتے ہیں کہ اس کے علاوہ وزیر اعظم نریندر مودی کے دور حکومت میں ’تقسیم اور نفرت کی سیاست عدم استحکام اور بداعتمادی کا باعث بنی رہی ہے، جو کہ معاشی ترقی کے لیے سب سے نقصان دہ ہے۔‘ نریندر مودی جنھوں نے سنہ 2014 میں روزگار کے وسیع مواقوں کا وعدہ کرتے ہوئے اقتدار سنبھالا تھا، کلیدی صنعتوں کو مالی مراعات کی پیشکش کر رہے ہیں اور مقامی صنعتوں کی حوصلہ افزائی کے لیے ایک پرجوش ’میک ان انڈیا‘ مہم چلا رہے ہیں۔ ان کا کوئی بھی اقدام اب تک پیداوار اور نوکریوں میں تیزی کا باعث نہیں بنا، جس کی ایک وجہ طلب میں کمی ہے۔ ڈاکٹر بھوسلے جیسے بہت سے لوگوں کا خیال ہے کہ قلیل المدت اقدام کے طور پر انڈیا کو شہروں میں رہنے والے اور اپنی زندگیوں میں ذرائع معاش کی جدوجہد کرنے والے 20 فیصد طبقے کے لیے فوری طور پر روزگار کے یقینی مواقع فراہم کرنے کے منصوبے یا ان خاندانوں کی نقد رقوم کی منتقلی کے ذریعے مالی مدد کرنے کی ضرورت ہے تاکہ وہ اس مشکل دور میں اس طرح کے منصوبے سے فائدہ اٹھا سکیں۔


Summary: حالیہ مظاہروں کے نتیجے میں 30 برس تک ملک کے سیاہ و سفید کے مالک سابق صدر نذربائیف کی اقتدار کے ایوانوں پر گرفت ختم ہوتی نظر آ رہی ہے۔

قزاقستان میں مظاہرے ’قائد ملت‘ نذربائیف کے دور کے خاتمے کا اشارہ ہیں؟

قطع نظر اس کے کہ یہ مظاہرے کب اور کیسے ختم ہوتے ہیں، ایک چیز واضح ہے کہ ان کے نتیجے میں قزاقستان کے ’قائد ملت‘ اور سابق صدر نورسلطان نذربائیف کے حکومت میں اثر و رسوخ کا خاتمہ ہو جائے گا۔ اگرچہ وہ 2019 میں اقتدار سے الگ ہو گئے تھے مگر حکومت میں ان کا اہم کردار برقرار تھا۔ سکیورٹی کونسل ملک کا ایک آئینی ادارہ ہے اور نذربائیف نے 2019 میں صدارت چھوڑنے سے پہلے اسے بہت بااختیار بنا دیا تھا تاکہ سبکدوشی کے بعد بھی وہ اقتدار پر اپنی گرفت قائم رکھ سکیں۔ انھوں نے خود کو اس اہم ادارے کا تاحیات چیئرمین بھی مقرر کر دیا تھا۔  وہ قومی سلامتی اور دفاع سے متعلق پالیسیوں کی نگرانی کرتے تھے اور صدر توکایف پر لازم تھا کہ وہ تمام اہم عہدوں پر تعیناتی کے لیے نذربائیف کو ’رابطے‘ میں رکھیں۔ اس سے 81 سالہ سابق صدر کو اپنے قریبی ساتھیوں کو اہم عہدوں پر لگانے کا موقع مل گیا جس سے انتظامیہ، مقننہ اور عدلیہ اور فوج پر ان کی گرفت مضبوط رہی۔ اقتدار کے ایوانوں سے نذربائیف اور ان کے رفقا کی بے دخلی ہی ان کے عہد کے خاتمے کی واحد علامت نہیں ہے۔ مظاہروں کے دوران ایک نعرہ جو سب سے زیادہ نمایاں ہو کر سامنے آیا وہ تھا ’شال کٹ‘ یعنی ’بوڑھے جاؤ‘، جس سے ظاہر ہوتا ہے کہ اب ملکی سیاست میں بھی ان کے لیے جگہ نہیں رہی۔  پانچ جنوری کو قزاقستان کے سوشل میڈیا صارفین کی جانب سے قیاس آرائیاں کی جا رہی تھیں کہ نذربائیف ملک چھوڑ گئے ہیں۔ ان قیاس آرائیوں کو اس بات سے بھی تقویت ملی کہ وہ مظاہروں کے بعد سے نظر نہیں آئے جبکہ صدر توکایف دو دن میں قومی ٹی وی پر تین مرتبہ خطاب کر چکے ہیں جن میں انھوں نے پرامن رہنے کی اپیل کے علاوہ 'عوام کے ساتھ رہنے' کا وعدہ کیا۔ صدر توکایف مستقبل قریب میں سابق صدر نذربائیف کے حامیوں کی جگہ حکومت میں اپنے حامیوں کی شمولیت کا سلسلہ جاری رکھیں گے بشرطیکہ وہ احتجاجی مظاہروں پر قابو پانے میں کامیاب ہو جائیں۔ اس کی زد میں سابق صدر کے وہ قریبی رشتہ دار بھی آئیں گے جو حکومت کا حصہ رہے ہیں۔  البتہ صدر توکایف کے لیے اقتدار پر گرفت مضبوط کرنے میں نذربائیف خاندان کی ہائیڈرو کاربن کے ذخائر پر اجارہ داری بڑی رکاوٹ ثابت ہو سکتی ہے۔ اپنے عہدے سے معزولی کے باوجود نذربائیف اہم ملکی اثاثوں کا انتظام کرنے والے خود مختار فنڈ، سامرُک-کزینا کو کنٹرول کرتے ہیں۔   2015 میں وہ پانچویں مرتبہ ملک کے صدر منتخب ہوئے۔ نورسلطان نذربائیف نے اپنی پیشہ ورانہ زندگی کا آغاز فولاد کے ایک کارخانے میں مزدور کی حیثیت سے کیا تھا۔ وہ کمیونسٹ پارٹی کے عہدیدار بھی رہے۔ ان کے والد، ابیش نذربائیف، ایک کسان اور چرواہے تھے۔


Summary: قزاقستان کے بیشتر حصوں میں تیل کی بڑھتی قیمتوں کے معاملے پر درجنوں افراد کی ہلاکت کے بعد ملک میں امن و مان کی بحالی کے لیے صدر قاسم جومارت توکایف کی درخواست پر روسی فوجی دستے ملک میں پہنچ چکے ہیں۔ دوسری جانب اقوام متحدہ، امریکہ، برطانیہ اور فرانس کی جانب سے قزاقستان کی حکومت اور مظاہرین پر زور دیا گیا ہے کہ وہ تشدد کا راستہ اپنانے سے گریز کریں۔

قزاقستان: ’مظاہرین پر سیدھی گولیاں چلائی گئیں، دس لوگ تو فوراً ہی مر گئے‘

درجنوں افراد کی ہلاکت کے بعد ملک میں امن و مان کی بحالی کے لیے صدر قاسم جومارت توکایف کی درخواست پر روسی فوجی دستے ملک میں پہنچ چکے ہیں۔  دوسری جانب اقوام متحدہ، امریکہ، برطانیہ اور فرانس کی جانب سے قزاقستان کی حکومت اور مظاہرین پر زور دیا گیا ہے کہ وہ تشدد کا راستہ اپنانے سے گریز کریں۔ قزاقستان کے صدر قاسم جومارت توکایف نے بدھ کے روز سرکاری ٹی وی پر خطاب کے دوران روس کی سربراہی میں بنائے جانے والے اتحاد سے مدد کی درخواست کی تھی جس میں روس کے علاوہ قزاقستان، بیلاروس، تاجکستان اور آرمینیا شامل ہیں۔   اس کے بعد ’سی ایس ٹی او‘ نامی اتحاد کی جانب سے اس بات کی تصدیق کی گئی تھی کہ قزاقستان کی درخواست پر فوجی دستے بھجوائے جا رہے ہیں جو اب وہاں پہنچ چکے ہیں۔ سی ایس ٹی او اتحاد کی جانب سے بھیجے جانے والے فوجی دستوں کی تعداد تقریبا 2500 بتائی جا رہی ہے اور اتحاد کی جانب سے کہا گیا ہے کہ یہ دستے امن قائم کرنے کے لیے بھیجے گئے ہیں جو صرف ریاستی اور عسکری عمارتوں کی حفاظت کریں گے۔ روسی خبر رساں ادارے آر آئی اے کے مطابق یہ دستے ہفتوں تک ملک میں قیام کر سکتے ہیں۔ ملک میں مظاہروں اور احتجاج کا سلسلہ اس وقت شروع ہوا جب تیل کے ذخائر سے مالا مال ملک نے مائع پیٹرولیم گیس کی قیمتوں میں اضافہ کیا جس سے صارفین کو مہنگا ایندھن خریدنا پڑ رہا ہے۔ قزاقستان میں بہت سے افراد اپنی گاڑیوں میں ایندھن کے لیے مائع پیٹرولیم گیس کا استعمال کرتے ہیں۔ قزاقستان کے صدر قاسم جومارت توکایف نے حکومت پر بدامنی کی اجازت دینے کا الزام عائد کرتے ہوئے اسے برطرف کر دیا اور تیل کی قیمتوں کو کم قیمت پر لانے کا بھی اعلان کیا تاکہ ’ملک میں امن و امان اور استحکام کو یقینی بنایا جا سکے۔‘ بلآخر سنہ 2019 میں حکومت مخالف احتجاج کے پیش نظر نورسلطان اقتدار سے ہٹ گئے۔ انھوں نے اپنے عہدے سے مستعفی ہو کر مظاہروں کو روکنے کی کوشش کی تھی۔  قزاقستان کے صدر جومارت توکایف ان کی منتخب کردہ جانشین ہے جو ایک متنازع انتخاب کے بعد صدارت کا عہدہ سنبھالیں ہوئے ہیں۔ اس انتخاب پر بین الاقوامی مبصرین کو بھی تحفظات تھے اور انھوں نے اس پر تنقید بھی کی تھی۔ ان مظاہروں کے کوئی باقاعدہ اور واضح رہنما نہیں ہیں۔ تجزیہ کاروں کا کہنا ہے کہ دہائیوں قبل ہی ملک میں تمام طرح کی اختلاف رائے کو ابتدائی مراحل میں ہی ختم کر دیا گیا تھا اور قزاقستان میں انتخابی جمہوریت مؤثر طریقے سے موجود نہیں ہے۔


Summary: ماہرین کے مطابق ترکی اس وقت صدر اردوغان کی پالیسیوں کے باعث شدید معاشی بحران کا شکار ہے جہاں افراطِ زر 36 فیصد ہو چکا ہے جبکہ بجلی کی قیمتوں میں 50 سے 125 فیصد تک کا اضافہ کیا گیا ہے۔ صدر اردوغان کے حامی ان پالیسیوں کا دفاع جبکہ مخالفین اسے ’ڈراونا خواب‘ قرار دے رہے ہیں۔

شرح سود کے ساتھ ’تجربہ‘ صدر اردوغان اور ترکی کو کتنا مہنگا پڑا؟

ترکی میں حالیہ معاشی بحران کے باعث بے تحاشہ مہنگائی ہوئی ہے جبکہ ملک میں افراط زر میں 36 فیصد اضافہ ہوا ہے۔ ترک حکومت نے ملک میں بجلی اور گیس کی قیمتیں بھی کئی گنا بڑھا دی ہیں۔  اب جبکہ ترکی میں افراط زر 36 فیصد تک بڑھ گیا ہے، اسی دوران بجلی کی قیمتوں میں 50 فیصد سے 125 فیصد اضافہ ہوا ہے اور گیس کی قیمت میں فی خاندان 25 فیصد اضافہ کیا گیا ہے، تاہم حکومت کے حامی معیشت میں اس رجحان کو ’مثبت‘ قرار دے رہے ہیں جبکہ اپوزیشن نے اسے ’تباہ کُن‘ قرار دیا ہے۔ ترک شماریاتی ادارے کے اعداد و شمار نے پیر کو ظاہر کیا کہ صرف دسمبر میں، صارفین کی قیمتوں کے اشاریے میں ساڑھے تیرہ فیصد اضافہ ہوا جو یہ ظاہر کرتا ہے کہ اس اضافے نے ’ترکوں کی بچت اور آمدن کو نگل‘ لیا ہے اور وہ اس اقتصادی بحران سے بہت پریشان ہیں۔ کچھ ماہرین اقتصادیات نے پیش گوئی کی ہے کہ موسم بہار تک افراط زر کی شرح 50 فیصد تک پہنچ سکتی ہے جب تک کہ ترکی کی مانیٹری پالیسی کی سمت کو تبدیل نہیں کیا جاتا ہے۔ امریکی ادارے ’گولڈمین سیکس‘ نے کہا کہ یہ (افراط زر) آنے والے سال کے بیشتر حصے میں 40 فیصد سے اوپر رہے گی۔ تاہم مرکزی بینک کی جانب سے ایسا کرنے کا امکان نہیں ہے، یہ کہتے ہوئے اوزلم نے مزید کہا کہ سالانہ افراط زر ’ممکنہ طور پر مارچ تک 40 فیصد سے 50 فیصد تک پہنچ جائے گی‘ جب انتظامی قیمتوں میں اضافے کو اس میں شامل کر دیا جائے گا، جس میں کم از کم اجرت میں 50 فیصد اضافہ بھی شامل ہے۔ توانائی (گیس) کی قیمتوں میں تازہ ترین اضافہ اس وقت سوشل میڈیا پر غالب ہے اور اپوزیشن کے حامی میڈیا کے ایجنڈے میں سرفہرست ہے، ایک مقالے میں صورتحال کو ’ایک ڈراؤنا خواب‘ قرار دیا گیا۔ اس برس کے آغاز ہی میں یعنی دو جنوری کو اپنی مرکزی خبر میں، حکومت کے حامی اخبار 'حریت' نے بجلی کی قیمتوں میں 'نئے ٹیرف' کا احاطہ کیا لیکن اضافہ کا ذکر نہیں کیا۔ اخبار نے قدرتی گیس کی قیمتوں میں اضافے کے بارے میں رپورٹ کیا لیکن اپنی سرخی میں اسے 'تبدیلی' کے طور پر بیان کیا۔  صدر اردوغان اس غیر روایتی نقطہ نظر کے سخت محافظ ہیں کہ سود کی بلند شرح سے افراط زر میں اضافہ ہو گا۔ ان کے ’نئے معاشی ماڈل‘ کا مقصد شرح سود کو کم رکھتے ہوئے پیداوار اور سرمایہ کاری کو بڑھانا ہے۔


Summary: ایک جانب ملک کی برآمدات میں اضافے کو بیرونی تجارت کے شعبے میں خوش آئند پیشرفت قرار دیا جا رہا ہے مگر دوسری جانب موجودہ مالی سال کے پہلے چھ مہینوں میں تجارتی خسارہ سو فیصد بڑھ گیا ہے۔ تجارتی خسارہ بڑھنے کی وجہ درآمدات میں 60 فیصد سے زیادہ کا اضافہ ہے جو چھ مہینوں میں تقریباً 40 ارب ڈالر ہو چکا ہے۔

ملکی برآمدات بڑھنے کے باوجود تجارتی خسارے میں سو فیصد اضافہ کیوں؟

پاکستان میں وزیر اعظم کے مشیر تجارت رزاق داؤد نے سماجی رابطے کی ویب سائٹ ٹوئٹر پر اپنے ایک پیغام میں کہا ہے کہ موجودہ مالی سال کے پہلے چھ مہینوں میں ملکی برآمدات 25 فیصد کی شرح سے بڑھتے ہوئے 15 ارب ڈالر سے تجاوز کر گئیں جو گذشتہ سال 12 ارب ڈالر تھیں۔  ایک جانب ملک کی برآمدات میں اضافے کو بیرونی تجارت کے شعبے میں خوش آئند پیشرفت قرار دیا جا رہا ہے مگر دوسری جانب رواں مالی سال کے پہلے چھ مہینوں میں ملک کا تجارتی خسارہ 100 فیصد بڑھ گیا ہے،  ان چھ مہینوں میں تجارتی خسارہ تقریباً 25 ارب ڈالر تک پہنچ گیا ہے۔ تجارتی خسارے میں اس بے تحاشہ اضافے کی وجہ ملکی درآمدات میں ساٹھ فیصد سے زیادہ کا اضافہ ہے جو چھ مہینوں میں تقریباً 40 ارب ڈالر ہو چکا ہے۔ پاکستان کے تجارتی خسارے میں 100 فیصد اضافہ ایک ایسے وقت میں ہوا ہے جب ملک بیرونی ادائیگیوں کے توازن میں بگاڑ کی وجہ سے بے پناہ مشکلات کا شکار ہے اور اس کے باعث رقم کے حصول کے لیے اسے بیرونی ذرائع پر انحصار کرنا پڑ رہا ہے۔ جیسا کہ پاکستان کا بین الاقوامی مالیاتی فنڈ (آئی ایم ایف) سے پروگرام ہے جو اپنی سخت شرائط کی وجہ سے پہلے ہی ملک میں مہنگائی کی لہر کو جنم دے چکا ہے۔ بیرونی تجارت کے شعبے کے ماہرین ملکی برآمدات میں اضافے کو تو خوش آئند قرار دیتے ہیں اور حکومت کی جانب سے اسے بڑی کامیابی قرار دینے پر تبصرہ کرتے ہوئے کہتے ہیں کہ تجارتی خسارے میں اضافہ اصل میں سب سے بڑا مسئلہ ہے جو حکومتی پالییسوں اور مرکزی بینک کی جانب سے لیے جانے والے اقدامات کے باوجود مسلسل بڑھ رہا ہے اور پاکستان کے لیے مزید مشکلات پیدا کر رہا ہے  موجودہ مالی سال کے پہلے چھ مہینوں میں تجارتی خسارے میں 100 فیصد اضافے کی وجہ برآمدات کے مقابلے میں درآمدات کا دو گنا سے سے بھی زیادہ شرح سے بڑھنا ہے۔ ان چھ مہینوں میں اگر برآمدات میں 25 فیصد اضافہ ہوا تو اس کے مقابلے میں درآمدات میں ہونے والا اضافہ 63 فیصد رہا۔ انھوں نے کہا کہ چھ مہینوں میں تجارتی خسارہ 25 ارب ڈالر تھا اور اگر اس حساب سے دیکھا جائے تو یہ سال کے اختتام پر 48 سے 50 ارب ڈالر ہو سکتا ہے۔ تاہم اگر درآمدات میں کمی کا رجحان آیا ہے تو اس حساب سے بھی تجارتی خسارہ 40 ارب ڈالر تک جا سکتا ہے جو پاکستان کے بیرونی تجارت کے شعبے کے لیے بہت الارمنگ ہے۔  پاکستان کے بڑھتے ہوئے تجارتی خسارے کی وجہ سے ملک کے کرنٹ اکاؤنٹ پر بہت زیادہ دباؤ ہے جو موجودہ مالی سال کے پہلے پانچ ماہ میں سات ارب ڈالر تک جا پہنچا ہے۔ ملکی درآمدات میں زیادہ اضافہ پاکستانی روپے پر بھی دباؤ ڈال رہا ہے جو امریکی کرنسی کے مقابلے میں اس مالی سال کے پہلے چھ مہینوں میں 155 روپے سے 178 روپے تک جا پہنچا ہے۔


Summary: چلی میں سابق طلبا رہنما اور بائیں بازو سے تعلق رکھنے والے دانشور، گیبریئل بورِک کے صدر منتخب ہونے کے بعد کئی ترقی پذیر ملکوں میں بائیں بازو کی طلبا تنظیموں کے مستقبل اور زیادہ فعال کردار ادا کرنے پر بحثیں چِھڑ گئی ہیں۔ پاکستان بھی ایسے ہی ممالک میں سے ایک ہے۔

کیا پاکستان میں بھی چلی کی طرح کا کوئی نوجوان رہنما اقتدار سنبھال سکتا ہے؟

چلی میں 19 دسمبر کو مکمل ہونے والے صدارتی انتخابات کے دوسرے مرحلے میں بائیں بازو کے سابق طلبا رہنما اور چلی کی کانگریس میں دو مرتبہ منتخب ہونے والے گیبریئل بورِک کو دائیں بازو کی جماعتوں کے اتحاد کے امیدوار کے مقابلے میں دس لاکھ زیادہ ووٹ ملے۔ وہ اب مارچ میں اپنی نئی ذمہ داریاں سنبھالیں گے۔  چلی سمیت لاطینی امریکہ کی بائیں بازو کی تحریکیں اس وقت دنیا بھر میں بائیں بازو کی تحریکوں کے لیے حوصلہ افزائی کا ایک بڑا ذریعہ ہیں۔ حال ہی میں ترکی کی اپوزیشن نے چلی میں بورِک کی حکمت عملی کو اپنے لیے ایک مثال قرار دیا ہے۔ پاکستان کے بائیں بازو کے نوجوانوں میں بھی ایسے ہی بحث و مباحثے ہو رہے ہیں۔ اب پاکستان میں بھی اس موضوع پر بات ہو رہی ہے اور پیر کی رات کو ایک مذاکرہ طے کیا گیا ہے۔ تو پھر ان حالات میں پاکستان میں بائیں بازو کی طلبا تحریکوں کا مستقبل کیا ہے؟  اس گفتگو کے بعد ذہن میں کئی سوالات پیدا ہوتے ہیں کہ کیا چلی میں ہونے والے واقعات دیگر ممالک کے طلبا یا نوجوانوں کے لیے ایک مثال بن سکتے ہیں، کیا یہ عالمی رجحان بن سکتا ہے، کیا پاکستان میں گیبریئل بورِک جیسا رہنما ابھر سکتا ہے، اگر نہیں، تو کیا وجہ ہے، کیا پاکستان کا مذہبی رجحان ایک رکاوٹ ہے، اور کیا امکانات ہیں؟  اسی کو جاننے کے لیے ہم نے آج کے دور کے بائیں بازو سے تعلق رکھنے والے چند معروف اور سرگرم کارکنوں اور سابق طلبا رہنماؤں سے بات کی کہ آیا وہ چلی کی تبدیلی سے کوئی سبق لیتے ہیں یا یہ دو الگ الگ ممالک ہیں اور یہ کہ  ان دونوں ممالک میں حالات ایک جیسے نہیں ہیں، اس لیے یہ بحث بے کار ہے۔  ماضی کی تاریخ کا حوالہ دیتے ہوئے بشریٰ مہ نور کہتی ہیں کہ کمیونسٹ پارٹی آف پاکستان پر تو ابتدا ہی سے پابندی عائد کر دی گئی تھی، لیکن بائیں بازو کی دیگر سرگرمیوں پر بھی سختیاں بڑھتی گئیں۔ 'پاکستان میں کئی برس تک ڈکٹیٹرشپ کا ہونا اور جمہوریت کے نہ ہونے نے بھی بائیں بازو کے رجحان کو کچلا۔' حال ہی میں مزدور کسان پارٹی کے ایک مقامی لیڈر صوبہ پختون خواہ کے ضلع چارسدہ کی تحصیل تنگی کے میئر منتخب ہوئے ہیں۔ فیاض علی کی عمر بھی 30 کی دہائی میں ہے اور ان کا ایک غریب کسان گھرانے سے تعلق ہے۔ اس سے ظاہر ہوتا ہے کہ بائیں بازو اور نوجوان پاکستان میں فتح یاب ہو سکتے ہیں۔ عمر ریاض کی طلبا یونین پر ایک تحقیق کے مطابق، جنرل ضیاء کے عہد سے پہلے تک پاکستان میں طلبہ یونینز طلبہ کے حقوق اور فلاح و بہبود کے لیے ایک ترقی پسند کردار ادا کر رہی تھیں۔ طلبہ کی اکثریت بائیں بازو کی طلبہ تنظیموں سے منسلک تھیں اور فیسوں سے لے کر بسوں کے کرائے تک کے مسائل ان یونینوں نے حل کروائے تھے۔


Summary: حکومتی دعویٰ ہے کہ منی بجٹ سے غریب طبقے پر بوجھ نہیں پڑے گا کیونکہ نئے ٹیکس اُن کے زیرِ استعمال چیزوں پر نہیں لگ رہے مگر معاشی ماہرین اور صنعتی شعبے کے نزدیک یہ معاملہ اس سے کہیں زیادہ پیچیدہ ہے۔

کیا واقعی پاکستان کے غریب طبقے پر اس منی بجٹ کا کوئی اثر نہیں پڑے گا؟

اپوزیشن کا مؤقف ہے کہ یہ بجٹ ملک میں مہنگائی کی ایک نئی لہر کر جنم دے گا تاہم وزیر خزانہ نے اس بجٹ سے غریب آدمی کے متاثر ہونے کے امکان کو مسترد کیا ہے۔ اُنھوں نے کہا ہے کہ چھوٹ درآمدی اشیا پر ختم کی گئی جو غریب آدمی استعمال نہیں کرتا۔ وزیر خزانہ کے اس دعوے کہ منی بجٹ سے غریب آدمی متاثر نہیں ہو گا، کے بارے میں بات کرتے ہوئے ماہر ٹیکس امور ڈاکٹر اکرام الحق نے بتایا کہ وزیر خزانہ کے دعوے میں حقیقت نہیں اور یہ منی بجٹ مہنگائی کی نئی لہر کو جنم دے گا۔  ڈاکٹر اکرام نے کہا درآمد کیے گئے خام مال پر سیلز ٹیکس کی چھوٹ ختم کر دی گئی ہے یا اس پر سیلز ٹیکس کی شرح کو بڑھا دیا گیا ہے جس سے یہ خام مال مہنگا ہو گا جو پیداواری لاگت میں اضافے کا باعث بنے گا اور صنعت کار عام صارفین کو زیادہ مہنگی مصنوعات بیچے گا جس کے خریدار امیر و غریب سب ہوتے ہیں۔  اُنھوں نے کہا کہ ادویات کے خام مال کی درآمد پر 17 فیصد جی ایس ٹی تجویز کیا گیا ہے اور حکومت کہتی ہے کہ یہ قابلِ واپسی ہو گا مگر پاکستان میں ریفنڈز کی تاریخ کو دیکھا جائے تو یہ بہت عرصے بعد ملتے ہیں اور صنعت کار اشیا کی قیمت میں اضافہ کر کے عام آدمی سے قیمت وصول کر لیتا ہے چنانچہ حکومت کی جانب سے لگائے سیلز ٹیکس سے ملک میں دوائیں مزید مہنگی ہوں گی اور اس کا اثر غریب آدمی پر بھی پڑے گا۔  ڈاکٹر اکرام نے بتایا کہ چینی پر درآمد کی سطح پر پہلے سے سیلز ٹیکس وصول کیا جاتا ہے اور یہ اس لیے منی بجٹ کا حصہ نہیں۔ اسی طرح دالوں کی مقامی پیداوار بھی ہوتی ہے اور یہ درآمد بھی کی جاتی ہیں۔ درآمد کی جانے والی دالیں پہلے سے سیلز ٹیکس کے نیٹ میں ہیں جبکہ مقامی پیداوار پر یہ نہیں لگایا جاتا۔  معاشی امور پر نظر رکھنے والے صنعت کار زبیر موتی والا نے اس سلسلے میں کہا کہ ایک عام اور غریب آدمی کا اس منی بجٹ سے متاثر ہونا لازمی ہے جس کی وجہ یہ ہے کہ جب صنعتی خام پر سیلز ٹیکس کی چھوٹ ختم ہو گی تو اس کا لازمی نتیجہ چیزوں کی قیمتوں میں اضافے کی صورت میں برآمد ہو گا۔  اُنھوں نے کہا کہ جس طرح حکومت نے صنعتی شعبے کے خام مال پر سیلز ٹیکس کی شرح کو بڑھایا ہے اور اس پر دی گئی چھوٹ کو ختم کیا ہے اس کا اثر صنعتوں پر پڑے گا اور پیداواری عمل اس سے سست روی کا شکار ہو گا جو عام آدمی کے لیے ملازمتوں کے کم مواقع پیدا کرے گا۔ زبیر موتی والا نے اس سلسلے میں کہا کہ خام مال پر سیلز ٹیکس صنعتی شعبے کی کاروباری لاگت کو بڑھائے گا اور اس کے دو نتیجے نکل سکتے ہیں ایک تو زیادہ لاگت کی وجہ سے مصنوعات کی قیمتیں بڑھیں گی جو غریب آدمی کو متاثر کریں گی


Summary: پاکستان کی حکومت کی جانب سے متعارف کرائے گئے تقریباً ساڑھے تین سو ارب روپے کے مِنی بجٹ میں تقریباً 150 اشیا کے سیلز ٹیکس کو زیادہ سے زیادہ 17 فیصد تک بڑھانے کی تجویز پیش کی گئی ہے۔ اپوزیشن کا موقف ہے کہ اس سے مہنگائی میں مزید اضافہ ہوگا۔

'غریب انسان ان اشیا کو استعمال نہیں کرتا، تو اس سے اس پر کیسے کوئی فرق پڑے گا‘: وزیر خزانہ شوکت ترین

پاکستان کے وزیر خزانہ شوکت ترین نے منی بجٹ پیش کرنے کے بعد پریس کانفرنس میں اس کا دفاع کرتے ہوئے کہا کہ ان کی حکومت نے ایسا کوئی قدم نہیں لیا ہے جس سے غریب پر بوجھ پڑے۔  وزیر خزانہ شوکت ترین نے پیش کیے گئے بجٹ کے دفاع میں کہا ہے کہ ٹیکس کی چھوٹ درآمد کی گئی اشیا پر تھیں جو کہ اب واپس لے لی گئی ہے اور یہ کہ 'غریب انسان ان اشیا کو استعمال نہیں کرتا‘۔ پاکستان تحریک انصاف کی حکومت کی جانب سے متعارف کرائے گئے تقریباً ساڑھے تین سو ارب روپے کے مِنی بجٹ میں تقریباً 150 اشیا پر پہلے سے موجود سیلز ٹیکس میں اضافہ کر کے یا نئے ٹیکسوں کی مد میں اس میں زیادہ سے زیادہ 17 فیصد تک بڑھانے کی تجویز پیش کی گئی ہے۔ اس بجٹ کے ذریعے حکومت کو امید ہے کہ اسے ساڑھے تین سو ارب سے زیادہ کا ریوینیو حاصل ہو سکے گا لیکن اپوزیشن کی جانب سے تنقید کی جا رہی ہے کہ ان اقدامات سے مہنگائی میں مزید اضافہ ہوگا۔  یہ سوال پوچھنے کے پیچھے جواز یہ تھا کہ جمعرات کے روز ایوان میں اپوزیشن جماعتوں کے سربراہان مالی (ضمنی) بِل پر تنقید کرنے کے باوجود اسمبلی سے غیر حاضر رہے جہاں آج حکومت نے منی بجٹ کا بل متعارف کرا دیا ہے۔  آج کے اجلاس میں اپوزیشن اور حکومت کے مابین جملے بازی مسلسل جاری رہی اور اس دوران معاملات اس وقت مزید بگڑ گئے جب ایوان میں پاکستان پیپلز پارٹی کی رہنما شگفتہ جمانی نے پاکستان تحریک انصاف کی رہنما غزالی سیفی کو تھپڑ مار دیا۔ اس بل کے تحت غیر ملکی گاڑیوں کی درآمد پر پابندی عائد ہوگی اور اس کے علاوہ کاسمیٹکس پر بھی ٹیکس بڑھانے کی تجویز دی گئی ہے۔ مزید یہ کہ امپورٹڈ موبائل فون پر 17 فیصد ٹیکس لگانے کی تجویز دی گئی ہے۔  فلیورڈ دودھ جو کسی برینڈ نام سے فروخت کیا جائے، اس پر ٹیکس دس فیصد سے بڑھا کر سترہ فیصد، جب کہ کسی بھی معروف برینڈ کی جانب سے ڈبے کا دہی، پنیر، مکھن، کریم، دیسی گھی اور دودھ پر بھی ٹیکس سترہ فیصد تک بڑھا دیا جائے گا۔  بیرون ملک سے در آمد شدہ اخبارات، جرنلز، کتابوں پر سترہ فیصد ٹیکس سے سالانہ ڈیڑھ ارب روپے کی آمدن کا امکان ظاہر کیا گیا ہے لیکن اس ٹیکس سے مقامی اخبارات کو استثنی حاصل رہے گا۔  ان میں سٹیٹ بینک آف پاکستان امینڈمنٹ ایکٹ 2021 کا منظور ہونا، جس کے ذریعے موجودہ سٹیٹ بینک آف پاکستان ایکٹ 1956 میں اسمبلی کے ذریعے تبدیلیاں لائی جائیں گی، ٹیکس کی چھوُٹ ختم کرنا، اور بجلی کی قیمتوں میں حکومتی ڈیوٹی کو زیادہ کرنا شامل ہیں۔ ساتھ ہی پاکستان کو تقریبا ڈیڑھ ارب ڈالر کے اُس قرضے کا حساب بھی دینا ہوگا جو پاکستان کو اپریل 2020 میں کووڈ وبا سے بچاؤ کے لیے دیا گیا تھا۔


Summary: سعودی عرب کی جانب سے پاکستان کے ساحلی شہر گوادر کے لیے اعلان کردہ تیل صاف کرنے کے کارخانے کا منصوبہ اب سی پیک کا 'گیٹ وے' کہلائے جانے والے اس شہر کے بجائے کراچی کے قریب بلوچستان کے ساحلی قصبے حب میں منتقل کرنے پر غور کیا جا رہا ہے۔

کیا حب شہر سعودی آئل ریفائنری کے لیے گوادر کا متبادل ہوگا؟

سعودی عرب کی جانب سے پاکستان کے ساحلی شہر گوادر کے لیے اعلان کردہ تیل صاف کرنے کے کارخانے (ریفائنری) کا منصوبہ اب سی پیک کا 'گیٹ وے' کہلائے جانے والے اس شہر کے بجائے کراچی کے قریب بلوچستان کے ساحلی قصبے حب میں منتقل کرنے پر غور کیا جا رہا ہے۔ اس منصوبے سے منسلک ایک سے زیادہ سرکاری اور سیاسی عہدیداروں نے اس بات کی تصدیق کی ہے کہ سعودی ولی عہد کی جانب سے اعلان کردہ اس منصوبے سے متعلق متعدد مسائل کی وجہ سے یہ آئل ریفائنری اب حب میں لگانے پر غور کیا جا رہا ہے۔ چین پاکستان اقتصادی راہداری کے گیٹ وے گوادر میں اس ریفائنری کی تعمیر کے بارے میں کچھ عرصے سے خبریں منظر عام پر آنا شروع ہوئیں کہ سعودی عرب کی جانب سے گوادر میں ریفائنری کا منصوبہ ترک کر دیا گیا اور اب ان کی جانب سے کراچی سے متصل بلوچستان کے صنعتی ٹاون حب میں اس ریفائنری کی تعمیر کی جائے گی۔  سعودی عرب کے ولی عہد محمد بن سلمان کے دورہ پاکستان سے پہلے سعودی عرب کے وزیر توانائی خالد الفلیح نے اس بات کا اعلان کیا تھا کہ سعودی عرب پاکستان کے ساحلی شہر گوادر میں ایک بڑی ریفائنری تعمیر کرے گا۔ اس اعلان پر اس وقت مزید پیش رفت ہوئی جب فروری 2019 میں محمد بن سلمان کے دورہ پاکستان کے موقع پر اس ریفائنری کے قیام کے لیے ایک مفاہمتی یاداشت پر دستخط کیے گئے جس کے تحت آٹھ سے دس ارب ڈالر کی لاگت سے یہ گوادر میں بنائی جائے گی۔ انھوں نے بتایا کہ 'کراچی میں کام کرنے والی ریفائنری میں خام تیل سے تیار ہونے والے ڈیزل کو وائٹ پائپ لائن سے پنجاب ترسیل کیا جاتا ہے اور اسی طرح پٹرول کا کچھ حصہ بھی اس پائپ لائن سے پنجاب اور شمال کی جانب سے بھیجا جاتا ہے۔ گوادر کراچی سے بہت دور ہے اور وہاں کی ریفائنری میں تیار ہونے والی مصنوعات کی تیاری اور ان کی ترسیل کے لیے ایک نئی پائپ لائن ڈالنی پڑتی جس کا تخمینہ ایک سے ڈیڑھ ارب ڈالر لگایا گیا ہے اور سعودی عرب کی جانب سے اس کا امکان نہیں ہے کہ وہ انتی بڑی سرمایہ کاری اس پائپ لائن پر کرے۔' حکومتی عہدیدار نے اس سلسلے میں بتایا کہ سعودی عرب کی جانب سے پاکستان میں ریفائنری اب حب میں ہی بنائی جائے گی تاہم اس پر بھی ابھی پیش رفت نہیں ہو پا رہی کیونکہ اس سال پہلے سعودی عرب کی کمپنی آرامکو نے حب میں ریفائنری کے لیے فزیبلٹی رپورٹ بھی بنائی تھی تاہم اس کے بعد اس سلسلے میں کوئی پیش رفت نہیں ہو سکی جس کی ایک وجہ سعودی عرب اور پاکستان کے درمیان تعلقات میں آنے والی ہلکی سی تلخی تھی جو اب دور ہو چکی ہے اور اس کے بعد پاکستان کو تین ارب ڈالر ڈیپازٹس میں رکھنے اور موخر ادائیگی پر تیل کی فراہمی کی سہولت بھی دی گئی ہے تاہم ریفائنری کے منصوبے پر ابھی کوئی پیش رفت سامنے نہیں آسکی ہے۔


275 کروڑ روپے سے زائد رقم گھر رکھنے والا تاجر ٹیکس چوری کے الزامات کے تحت گرفتار

انڈیا کی ریاست اترپردیش کے شہر کانپور میں حکام نے اُس تاجر کو گرفتار کر لیا ہے جن کے گھر سے 275 کروڑ روپے سے زیادہ کی رقم برآمد ہوئی تھی۔ پرفیوم کے کاروبار سے وابستہ تاجر پیوش جین کو ٹیکس چوری کے الزامات کے تحت گرفتار کیا گیا ہے۔  کانپور کے اسسٹنٹ کمشنر سوریندر کمار نے خبررساں ادارے پی ٹی آئی کو بتایا ہے کہ ملزم کو مزید تفتیش کے لیے احمدآباد کے جایا گیا ہے۔  گذشتہ جمعرات کو سینٹرل بورڈ آف ٹیکس اینڈ کسٹمز (سی بی آئی سی) نے کانپور میں پیوش جین کے گھر، دفتروں اور فیکٹریوں میں چھاپے مارے تھے اور ابتدائی طور پر حکام کا کہنا تھا کہ اُن کے گھر سے تقریباً 150 کروڑ روپے کی نقد رقم ضبط کی جا چکی ہے، تاہم نوٹوں کی گنتی ابھی جاری ہے۔ ٹیکس حکام نے انڈیا کی سرکاری خبررساں ایجنسی کو بتایا کہ تاجر کے گھر سے لگ بھگ 275 کروڑ روپے سے زائد کی کرنسی کے علاوہ بڑی مقدار میں سونا بھی برآمد ہوا ہے۔ انڈیا میں انکم ٹیکس کے محکموں اور کسٹمز کے حکام اگلے سال فروری مارچ میں ہونے والے اسمبلی انتخابات سے پہلے ریاست اتر پردیش میں چھاپے مار رہے ہیں۔ کانپور میں اس کارروائی نے نہ صرف سیاسی حلقوں میں بحث چھیڑ دی ہے بلکہ عام لوگوں کو بھی حیران کر دیا ہے۔ حکام کے مطابق انھوں نے کانپور میں پیوش جین کی فیکٹری اور رہائش گاہ پر چھاپہ مارا تھا۔ اس کے علاوہ مختلف ٹیموں نے گجرات میں ان کے گھر، فیکٹری، ان کے دفتر، کولڈ سٹوریج اور پٹرول پمپ پر بھی چھاپے مارے تھے۔ پیوش جین کانپور میں کنوج کے رہنے والے ہیں۔ کنوج میں ان کا ایک گھر، پرفیوم فیکٹری، کولڈ سٹوریج اور پیٹرول پمپ ہے۔ حکام کے مطابق پیوش جین تقریباً 40 کمپنیوں کے مالک ہیں جن میں سے دو مشرق وسطیٰ میں بھی ہیں۔ اگرچہ وہ بنیادی طور پر پرفیوم کے تاجر کے طور پر جانے جاتے ہیں۔  اتنی بڑی مقدار میں کرنسی نوٹ برآمد ہونے کے بعد ابتدائی طور پر کسی کو گرفتار نہیں کیا گیا تھا۔ اب تک موصول ہونے والی معلومات کے مطابق پیوش جین کے گھر سے کئی جعلی رسیدیں بھی برآمد ہوئی ہیں۔ پیوش جین کے گھر پر چھاپہ مارنے سے پہلے سی بی آئی سی نے ایک پان مصالحے کے تاجر کے خلاف کارروائی کی تھی اور وہاں سے انھیں پیوش جین سے متعلق معلومات ملیں جس کے بعد یہ کارروائی کی گئی تھی۔  معلومات کے مطابق نوٹوں کی گنتی کے لیے ایس بی آئی حکام کی مدد لی گئی اور رقم کو گننے کے لیے نوٹ گننے والی مشینوں کا استعمال کیا گیا تھا۔ انھوں نے لکھا ہے کہ کانپور میں تاجر کے املاک پر چھاپے کا سماج وادی پارٹی سے کوئی تعلق نہیں ہے اور نہ ہی اس کا پرفیوم بنانے والوں سے کوئی تعلق ہے۔


Summary: انڈین نژاد عذرا ضیا کو امریکا نے تبت کے لیے خصوصی رابطہ کار بنایا تو اس پر چین نے کہا کہ یہ اس کے اندرونی معاملات میں مداخلت ہے۔ امریکہ تبت پر حال ہی میں اور کیا کر رہا ہے؟

انڈین نژاد عذرا ضیا کی تقرری: کیا امریکہ تبت کے بہانے چین پر دباؤ بڑھا رہا ہے؟

امریکہ نے عُذرا ضیا کو تبت کے لیے خصوصی رابطہ کار مقرر کیا ہے۔ امریکہ نے پیر کو محکمہ خارجہ کی ایک اعلیٰ اہلکار عذرا ضیا کو تبت کے لیے خصوصی رابطہ کار (سپیشل کوارڈینیٹر) مقرر کیا ہے۔ چین نے امریکہ کی جانب سے کی جانے والی اس تقرری کو اپنے اندرونی معاملات میں مداخلت قرار دیا ہے۔ واشنگٹن میں چینی سفارت خانے نے امریکی اقدام کو ایک ’سیاسی چال‘ قرار دیا ہے۔ سفارت خانے کے ترجمان لیو پینگیو نے کہا کہ ’امریکہ کو چین کے اندرونی معاملات میں مداخلت اور عدم استحکام کو روکنا چاہیے۔‘ کیلسانگ ڈولما لکھتی ہیں کہ تبت پر چین کی ہاں میں ہاں ملا کر، امریکہ ایک طاقتور ملک تک اپنی رسائی کو برقرار رکھنا چاہتا تھا۔ انسانی حقوق کے بارے میں امریکی محکمہ خارجہ کی رپورٹوں نے اکثر ایسا ہی کیا ہے جیسا کہ سچوان، یونان، چنگھائی، گانسو کے علاقے، اور تبت کے خود مختار علاقے کے لیے۔  پھر سنہ 2020 میں امریکہ نے ’تبت پالیسی اور سپورٹ ایکٹ‘ پاس کیا۔ اس میں کہا گیا ہے کہ تبت میں مذہبی رہنماؤں کی جانشینی بشمول دلائی لامہ کو بدھ مت کے پیروکاروں پر چھوڑ دیا جانا چاہیے اور چینی حکومت کی طرف سے کوئی مداخلت نہیں ہونی چاہیے۔ حال ہی میں انڈیا، آسٹریلیا، جاپان اور چین نے امریکہ کے ساتھ کواڈ الائنس کا اعلان کیا ہے۔ چین کو لگتا ہے کہ یہ اتحاد بھی اسے نشانہ بنانے کے لیے بنایا گیا ہے، اس تصویر میں وزیر اعظم مودی امریکی نائب صدر کملا ہیرس کے ساتھ موجود ہیں ڈاکٹر دیپک کہتے ہیں کہ ’امریکہ کو لگتا ہے کہ چین ایک چیلنجر کی طرح اس کے سامنے کھڑا ہے۔ اور یہ کہ امریکہ معاشی طاقت اور تکنیکی مہارت کے ساتھ مقابلہ کر رہا ہے۔ جیسا کہ سرد جنگ کے دوران امریکہ اور سوویت یونین میں تھا۔ یہ ایک نظریاتی تقسیم تھی۔ امریکہ ویسی تقسیم کو واپس لانے کی کوشش کر رہا ہے۔ چین بھی اس سے خوفزدہ ہے، اس لیے اس نے اپنی جمہوریت پر ایک وائٹ پیپر بھی جاری کیا ہے۔ چین اپنے ترقی کے ماڈل کو فروغ دینے کی زیادہ کوشش کرتا ہے تاکہ دنیا اس کی حمایت کرے۔‘ انڈیا کے سینیئر جیو سٹریٹجسٹ برہما چیلانی نے اس سال ٹائمز آف انڈیا کے ایک اداریے میں لکھا تھا کہ ’انڈیا کو چین کی طرف سے اپنے اتحاد اور علاقائی سالمیت کو درپیش چیلنجوں کا مقابلہ کرنے کے لیے سوچ و بچار کر کے تعمیری قدم اٹھانے ہوں گے۔ تبت پر نیا ایکٹ اس لیے بھی اہم ہے۔ تبت چین کے لیے ایک حساس خطہ ہے۔‘


Summary: یہ 24 دسمبر سنہ1957 کا واقعہ ہے جب سٹیٹ بینک آف پاکستان نے پہلی مرتبہ سو روپے مالیت کا ایسا کرنسی نوٹ جاری کیا جس پر بابائے قوم قائداعظم محمد علی جناح کی تصویر چھپی ہوئی تھی۔ سبز رنگ کے اس کرنسی نوٹ کے دوسری جانب بادشاہی مسجد لاہورکی تصویر بنی تھی۔ قائد اعظم کی تصویر والے اس کرنسی نوٹ کا عوام اور علما دونوں کی جانب سے بڑا شدید ردعمل ہوا تھا۔

کرنسی نوٹ پر بانی پاکستان کی تصویر پر علما معترض کیوں ہوئے؟

یہ 24 دسمبر 1957 کا واقعہ ہے جب سٹیٹ بینک آف پاکستان نے پہلی مرتبہ سو روپے مالیت کا ایسا کرنسی نوٹ جاری کیا جس پر بانی پاکستان محمد علی جناح کی تصویر چھپی ہوئی تھی۔ سبز رنگ کے اس کرنسی نوٹ کے دوسری جانب بادشاہی مسجد لاہور کا عکس تھا۔  یہ کرنسی نوٹ بیک وقت کراچی، لاہور اور ڈھاکہ (موجودہ بنگلہ دیش) سے جاری ہوئے تھے۔ اس نوٹ پر سٹیٹ بینک آف پاکستان کے اس وقت کے گورنر عبدالقادر کے دستخط تھے جو اُردو زبان میں کیے گئے تھے۔ یہ پاکستان کے پہلے کرنسی نوٹ تھے جن پر کوئی انسانی تصویر شائع ہوئی تھی۔ محمد علی جناح کی تصویر والے اس کرنسی نوٹ کے جاری ہونے کے بعد علما اور دیگر افراد کی جانب سے شدید ردعمل بھی دیکھنے میں آیا تھا۔ اسی خبر میں مرکزی جمعیت علمائے اسلام کے نائب صدر مولانا مفتی محمد شفیع کا بیان بھی شائع ہوا جس میں انھوں نے کہا کہ 25 دسمبر کو بانی پاکستان کے یوم پیدائش کے موقع پر بازاروں میں سو روپے کا نیا نوٹ محمد علی جناح کی تصویر کے ساتھ رائج کیا گیا ہے اور اسے بانی پاکستان کی یاد منانا قرار دیا جا رہا ہے۔   31 دسمبر 1957 کو شائع ہونے والی ایک خبر کے مطابق سرگودھا کی آٹھ مختلف مذہبی اور دیگر جماعتوں کے رہنماؤں نے ایک مشترکہ بیان میں کہا کہ پاکستانی نوٹوں پر تصاویر چھاپنے کے متعلق سٹیٹ بینک آف پاکستان کی نئی تجویز حکومت پاکستان کے دستور کے رہنما اصولوں اور اس کی روح کے سراسر خلاف ہے حالانکہ پاکستانی حکام نے دستور کی وفاداری کا حلف لے رکھا ہے، ہم اس تجویز پر سخت احتجاج کرتے ہیں اور گورنر سٹیٹ بینک آف پاکستان اور حکومت پاکستان سے مطالبہ کرتے ہیں کہ وہ اس قسم کی تجویز پر عمل درآمد نہ کریں جس سے پاکستانی سکوں پر کسی فرد کی تصویر چھاپنے کی رسم جاری ہو۔  علما کے احتجاج کے باوجود کچھ ہی دنوں میں یہ معاملہ ٹھنڈا پڑ گیا اور وہ سلسلہ جو سو روپے کے کرنسی نوٹوں سے شروع ہوا تھا دیگر نوٹوں تک بھی وسیع ہو گیا اور پانچ روپے اور اس سے زیادہ مالیت کے تمام نوٹوں پر بانی پاکستان کی تصویر شائع ہونے لگی۔ یہاں اس بات کا ذکر بے محل نہ ہو گا کہ تین اکتوبر 1948 کو ریاست بہاولپور نے ایک ایسا ڈاک ٹکٹ جاری کیا تھا جس پر بانی پاکستان محمد علی جناح اور امیر آف بہاولپور سر صادق محمد خان عباسی کی تصاویر شائع کی گئی تھیں۔  یہ دنیا کا پہلا ڈاک ٹکٹ تھا جس پر محمد علی جناح کی تصویر شائع ہوئی تھی۔ پاکستان کے ڈاک ٹکٹوں پر بانی پاکستان کی تصویر باقاعدہ طور پر پہلی مرتبہ 25 دسمبر 1966 کو شائع ہوئی تھی۔ یہ دو ڈاک ٹکٹوں کا سیٹ تھا جن کی مالیت 15 پیسے اور 50 پیسے تھی۔


سری لنکا ایران کا تیل کا قرض چائے بھیج کر چکائے گا

سری لنکا میں حکومت کے ایک وزیر کا کہنا ہے کہ ان کا ملک ایران سے درآمد کیے جانے والے تیل کی قیمت اپنی چائے سے ادا کرے گا۔  رمیش پتھیرانا کا کہنا ہے کہ 251 ملین ڈالر کا قرضہ اتارنے کے لیے سری لنکا ہر مہینے پانچ ملین ڈالر کی چائے ایران کو دے گا۔  سری لنکا کو اس وقت بیرونی قرضوں اور زرِ مبادلہ کے زخائر سے متعلق شدید بحران کا سامنا ہے۔ کورونا وائرس کی وباء کے نتیجے میں سیاحت سے حاصل ہونے والی آمدنی میں انتہائی کمی سے ملک کی معاشی مشکلات میں مزید اضافہ ہوا ہے۔  سری لنکا میں ’ٹی بورڈ‘ کے ایک رکن کا کہنا ہے کہ یہ ملکی تاریخ میں پہلی مرتبہ ہوا ہے کہ چائے کے بدلے بیرونی قرضہ ادا کیا جا رہا ہے۔   رمیش پتھیرانا کا کہنا ہے کہ قرضے کی ادائیگی کے اس طریقۂ کار سے ایران پر اقوامِ متحدہ یا امریکی پابندیوں کی خلاف ورزی نہیں ہو گی کیونکہ چائے کا شمار ان اشیاء میں ہوتا ہے جو انسانی فلاح کے زمرے میں آتی ہیں اور اس معاملے میں کوئی بھی ایسا ایرانی بینک شامل نہیں ہے جسے بلیک لسٹ کیا گیا ہو۔  سری لنکا کی کاشت کاری کی وزارت کا کہنا ہے کہ اس مجوزہ سکیم سے سری لنکا کو زرِ مبادلہ کے لحاظ سے فائدہ ہو گا کیونکہ ایرانی قرضے کی ادائیگی سیلون چائے کی فروخت کے ذریعے سری لنکا کے روپے میں ہو گی۔   اس کا مطلب ہے کہ سری لنکا کی حکومت چائے کاشت کرنے والی کمپنیوں سے روپے میں ادائیگی کے ذریعے چائے خرید کر ایران بھیجے گی۔  'اس سے ایکسپورٹر کو فائدہ نہیں ہو گا کیونکہ ہمیں روپے میں ادائیگی ہو گی۔ یہ فری مارکیٹ سے انحراف ہے اور ہمیں اس سے کوئی خاص فائدہ نہیں ہو گا۔' ذرائع ابلاغ میں چھپنے والی خبروں کے مطابق سری لنکا کو آئندہ برس قرضوں کی مد میں چار عشاریہ پانچ ارب ڈالر ادا کرنے ہیں۔ صرف جنوری میں ’انٹرنیشنل سوورن بانڈ‘ کی مد میں 500 ملین کی ادائیگی ہونی ہے۔  ملک کے مرکزی بینک کے تازہ اعداد و شمار کے مطابق نومبر کے اختتام تک ملک میں زرِ مبادلہ کے ذخائر کم ہو کر صرف ایک عشاریہ چھ ارب ڈالر رہ گئے تھے۔  مرکزی بینک کے گورنر اجیتھ نیوارد سابرال نے اس مہینے کے شروع میں کہا تھا کہ ان کا ملک پر اعتماد ہے کہ وہ 'بغیر کسی رکاوٹ کے اپنا وہ سارا بیرونی قرضہ اتار دے گا جو سنہ 2022 میں واجب الادا ہے۔   سری لنکا سالانہ 340 ملین کلو گرام چائے پیدا کرتا ہے۔ گزشتہ برس اس نے 265.5 ملین کلوگرام چائے برآمد کی تھی جس کی لاگت  1.24 ارب ڈالر تھی۔  سری لنکا کی آبادی کا تقریباً پانچ فیصد چائے کی صنعت سے وابستہ ہے جہاں پہاڑوں کی ڈھلوانوں پر چائے کے باغات سے پتے توڑ کر کارخانوں میں چائے کی پتی تیار کی جاتی ہے۔


Summary: کسی ملک کے دیوالیے ہونے کے بارے میں ماہرین کا کہنا ہے کہ ایک ملک جب اپنے بیرونی قرضے کی قسطیں اور اس پر سود کی ادائیگی سے قاصر ہو تو اس ملک کو دیوالیہ قرار دیے دیا جاتا ہے۔ لیکن معاشی تجزیہ نگاروں کا خیال ہے کہ اگرچہ پاکستان کے معاشی اشاریے خراب صورت حال کا شکار ہیں تاہم ملک کے دیوالیہ ہونے کا فی الحال کوئی امکان نہیں ہے۔

ملک دیوالیہ کیسے ہوتا ہے اور اس کے منفی اثرات کیا ہوتے ہیں؟

یوں تو شبر زیدی نے اپنے بیان کی وضاحت کر دی ہے تاہم ملک میں اس حوالے سے ابھی بھی خاصی بحث کی جا رہی ہے۔ ماہرین معیشت کا خیال ہے کہ اگرچہ پاکستان کے معاشی اشاریے خراب صورت حال کا شکار ہیں تاہم ملک کے دیوالیہ ہونے کا فی الحال کوئی امکان نہیں ہے۔ کسی ملک کے دیوالیے ہونے کے بارے میں ماہرین معیشت کا کہنا ہے کہ ایک ملک جب اپنے بیرونی قرضے کی قسطیں اور اس پر سود کی ادائیگی سے قاصر ہو تو اس ملک کو دیوالیہ قرار دیے دیا جاتا ہے۔  پاکستان کے سابق وزیر خزانہ ڈاکٹر حفیظ پاشا نے اس سلسلے میں کہا کہ ’کسی ملک کے  لیے داخلی قرضے بھی ایک مسئلہ ہوتے ہیں تاہم اس کی بنیاد پر ملک کو بین الاقوامی سطح پر دیوالیہ نہیں قرار دیا جا سکتا کیونکہ اندرونی قرضے کی ادائیگی کے لیے مقامی کرنسی چھاپ کر ان کی ادائیگی تو ہو سکتی ہے لیکن بیرونی قرضے کی ادائیگی کے لیے عالمی کرنسی کی ضرورت ہوتی ہے جیسے کہ اس وقت ڈالر کو عالمی کرنسی کا درجہ حاصل ہے۔‘ انھوں نے بتایا کہ ایک ملک اس قرضے کی واپسی کے لیے عالمی مالیاتی اداروں اور دوسرے ممالک کے ساتھ معاہدہ کرتا ہے کہ قرضہ اور اس پر سود کی ادائیگی ایک خاص وقت اور مدت میں کی جائے گی تاہم جب کوئی ملک اس سلسلے میں قرضے کی قسط اور اس پر سود کی ادائیگی میں ناکام ہو جائے تو یہ ملک دیوالیہ ہو جاتا ہے۔ ڈاکٹر امجد رشید نے اس سلسلے میں بتایا کہ ’جب ملک کے جاری کھاتوں (کرنٹ اکاؤنٹ) کا خسارہ بہت زیادہ بڑھ جائے اور زرمبادلہ کے ذخائر تیزی سے کم ہوں اور اس کے مقابلے میں بیرونی قرضے کی قسطیں اور ان پر سود کی ادائیگی ایک مسئلہ بن جائے تو یہ ظاہر کرتا ہے کہ ملک دیوالیہ ہونے ک طرف بڑھ رہا ہے۔‘  انھوں نے کہا کہ ’جاری کھاتوں کا خسارہ اس لیے بڑھتا ہے کہ ملک میں درآمدات (امپورٹ) زیادہ ہوتی ہیں ا ور اس کے مقابلے میں برآمدات (ایکسپورٹ) اس رفتار سے نہیں بڑھ پاتیں کہ درآمدات پر بیرون ملک جانے والے ڈالر برآمدات کی صورت میں واپس آئیں اور اس کا دباؤ زرمبادلہ کے ذخائر پر پڑتا ہے کیونکہ وہاں سے درآمدات کے لیے ادائیگی کرنی پڑتی ہے۔ اس ادائیگی کی وجہ سے بیرونی قرضے کی قسط اور اس پر سود کی واپسی مشکل ہو جاتی ہے کیونکہ بیرونی قرضے کی ادائیگی بھی ڈالر میں کرنی ہوتی ہے۔‘  پاکستان کی خراب معاشی صورتحال اور اس کی وجہ سے ملک کے دیوالیہ ہونے کے امکان پر بات کرتے ہوئے ڈاکٹر پاشا نے کہا اس کا ان کی نظر میں کوئی امکان نہیں ہے کیونکہ پاکستان کی معاشی صورتحال ایسی نہیں کہ اسے دیوالیہ قرار دے دیا جائے۔


Summary: پاکستان، ترکی اور ایران کےدرمیان اسلام آباد سے تہران اور پھر استنبول تک ریل سروس کی بحالی کے لیے اس منصوبے کا افتتاح کیا گیا ہے۔

اسلام آباد، تہران، استنبول ریل سروس کا دوبارہ افتتاح، کیا ٹرین پٹری پر چڑھے گی؟

پاکستان، ترکی اور ایران  کےدرمیان اسلام آباد سے تہران اور پھر استنبول تک ریل سروس کی بحالی کے لیے اس منصوبے کا دوبارہ افتتاح کیا گیا ہے۔ کارگو ٹرین کے بعد مسافر ریل گاڑی چلانے کے عزم کا بھی اظہار کیا گیا تھا۔ اسلام آباد سے استنبول تک کی مسافت تقریباً ساڑھے چھ ہزار کلومیٹر بنتی ہے۔ ان کے مطابق یہ ٹرین جس کی رواں ماہ افتتاحی تقریب میں وہ خود بھی شریک تھے، صرف 12 دن میں ترکی سے تہران پھر ازبکستان اور قازقستان سے ہوتی ہوئی چین پہنچی ہے۔ ان کے مطابق ترکی سے 21 دسمبر کو بھی چین کے لیے دوسری ٹرین 35 کنٹینر لے کر روانہ ہو گئی ہے۔ یوں تو روٹ کے مطابق یہ ریل اسلام آباد سے لاہور اور سکھر کے راستے کوئٹہ پہنچتی ہے جہاں سے آگے پاکستان کے سرحدی شہر تفتان سے ہوتی ہوئی ایران کے شہر زاہدان تک کا سفر شروع ہوتا ہے۔ ریلوے حکام کے مطابق اسلام آباد سے زاہدان تک ایک طرح کی ریل کی پٹڑی ہے جبکہ زاہدان سے آگے استنبول تک پھر سٹینڈرڈ گیج کی پٹڑی ہے، جس وجہ سے پاکستانی ٹرین اس پٹڑی پر مزید سفر جاری نہیں رکھ سکتی۔   اس لیے زاہدان کے مقام پر ایرانی حکام پاکستانی ٹرین سے کنٹینر اپنی ریل گاڑی میں منتقل کر دیتے ہیں، جو پھر وہاں سے استنبول تک جاتی ہے۔  واضح رہے کہ پاکستان اور ایران کے درمیان کوئٹہ تفتان ریلوے ٹریک سنہ 1920 میں بنایا گیا تھا۔ اس ٹریک کی اپ گریڈیشن میں سٹرکچر کی تبدیلی، 183 ڈپس کی پلوں میں منتقلی، پرانے پلوں کی بحالی اور سگنلز کی فراہمی کا ایک مکمل نظام شامل ہے۔  کوئٹہ چیمبر کے جمال الدین اچکزئی کے مطابق اس ٹرین سروس کا سب سے بڑا مسئلہ تو یہی ہے کہ ایران پر عالمی پابندیوں کی وجہ سے کاروباری لین دین میں مشکلات پیش آ رہی ہیں۔ اب یا تو ’بارٹر ٹریڈ‘ کا نظام وضع کیا جائے، جس کے تحت مال کے بدلے مال دیا جائے یا پھر ایسے بینکوں کے ذریعے کارروبار کیا جائے جنھیں پابندیوں سے استثنیٰ حاصل ہو۔  ان کے خیال میں اگلے سال سے جس سروس کی بحالی پر اتفاق ہوا ہے وہ ٹرین ایک ہفتے سے دس دن تک اسلام آباد سے استنبول تک اپنا سفر مکمل کر سکے گی جبکہ سمندری جہاز کو پاکستان سے استنبول تک 21 دن لگ جاتے ہیں۔ سیکریٹری ٹی ڈی اے پی کا کہنا ہے کہ اس سروس کو بہتر بنانے کے لیے اس بات کو بھی یقینی بنانا ضروری ہے کہ یہاں سے جب ٹرین استنبول تک سامان لے کر جائے تو پھر کوئی ایسا نظام پہلے سے ایسا ہونا چائیے کہ واپسی پر وہی ٹرین کچھ لے کر بھی واپس آئے۔ پاکستانی حکام کے مطابق تاجر برادری نے اس ریل گاڑی میں دلچسپی کا اظہار کیا ہے کیونکہ اس کنٹینر سروس کا خرچہ کم ہو گا اور کم وقت میں سامان یورپ کی منڈیوں تک پہنچایا جا سکے گا۔


اردوغان کی پالیسی یا کچھ اور، لیرا تیزی سے اپنی قدر کیوں کھو رہا ہے؟

سترہ دسمبر کو ترک مرکزی بینک نے جیسے ہی لیرا پر شرحِ سود میں کمی کا اعلان کیا تو ڈالر کے مقابلے میں لیرا کی قدر میں تیزی سے گراوٹ ہوئی اور ایک ڈالر 17 لیرا سے بھی زیادہ کا ہو گیا۔  مرکزی بینک گذشتہ دو ہفتوں میں متعدد بار کرنسی مارکیٹ میں مداخلت کر کے ڈالر فروخت کر چکا ہے تاکہ لیرا کی گراوٹ کو روکا جا سکے۔ نتیجتاً ترکی کے زرِ مبادلہ کے سکڑتے ذخائر میں مزید کمی ہوئی ہے۔  اس سے لیرا کی قدر میں کمی کا مرحلہ تیز ہو گیا جس سے ترک شہریوں کے حالاتِ زندگی سخت ہوتے جا رہے ہیں۔ سرکاری اعداد و شمار کے مطابق مہنگائی کی شرح 20 فیصد ہے، جس نے اُن کی جمع پونجی ختم کر کے رکھ دی ہے۔  خبر رساں ادارے روئٹرز کے مطابق رواں سال کی ابتدا سے اب تک لیرا کی قدر میں 55 فیصد کمی ہوئی ہے اور اس میں سے 37 فیصد گراوٹ صرف گذشتہ 30 دنوں میں ہی دیکھنے میں آئی ہے۔  لیرا کی قدر میں کمی کی وجہ سادہ اور واضح ہے۔ یہ صدر رجب طیب اردوغان کی شرحِ سود کم سے کم رکھنے کی غیر روایتی معاشی پالیسی ہے جو اُن کے مطابق معیشت کی نمو کے لیے ضروری ہے جبکہ اس سے ترک مصنوعات کی برآمد بھی آسان ہوگی کیونکہ یہ بین الاقوامی منڈی میں سستی فروخت کی جا سکیں گی۔  مگر اس پالیسی میں ایک پہلو کو نظرانداز کیا گیا ہے اور وہ یہ ترکی اپنی برآمدی مصنوعات کی تیاری کے لیے خام مال کا بڑا حصہ درآمد کرتا ہے۔ اور لیرا کی قدر میں کمی کے باعث ان درآمدات کی قیمت میں اضافہ ہو جاتا ہے۔  مگر ترک مرکزی بینک ایک اور مرتبہ کرنسی مارکیٹ میں مداخلت کرنے سے نہیں جھجھکا اور لیرا کی قدر میں مزید کمی کے آگے بند باندھنے کی خاطر کروڑوں ڈالر مارکیٹ میں دوبارہ فراہم کر دیے جس سے ملک کے زرِ مبادلہ کے ذخائر کو نقصان پہنچا۔  اردوغان کی درخواست شرحِ سود گذشتہ ستمبر سے اب تک پانچ مرتبہ ایک ایک فیصد کم کی گئی ہے اور اس دوران ترک لیرا کی قدر ڈالر کے مقابلے میں نصف ہو کر رہ گئی ہے اور مہنگائی میں 21 فیصد کا اضافہ (سرکاری ڈیٹا کے مطابق) ہوا ہے، جو کہ پانچ فیصد کے سرکاری ہدف کے مقابلے میں تقریباً چار گنا زیادہ ہے۔  لیرا کی قدر میں کمی کا سلسلہ 2016 میں شروع ہوا تھا جب ایک ڈالر 2.92 لیرا کا تھا اور اسی سال اس کی قدر میں 17 فیصد کمی ہوئی تھی۔ سال کے اختتام تک ایک ڈالر 3.53 لیرا کا ہو گیا تھا۔  پھر 2017 کے اوائل میں ایک ڈالر 3.779 لیرا کا ہو گیا اور آئندہ سالوں میں اس کی قدر میں کمی کا سلسلہ جاری رہا۔


Summary: سری لنکا کے شہری کے ساتھ پیش آنے والے اندوہناک واقعے سے سیالکوٹ کا ایک منفی امیج ابھرا تاہم سیالکوٹ کا کاروباری طبقہ اس واقعے کے منفی اثرات سے جلد باہر نکلنے کے بارے میں پر امید ہے اور وہ شہر کو غیر ملکی ورکرز اور ملازمین کے لیے ابھی بھی محفوظ سمجھتا ہے۔

سیالکوٹ کی صنعت میں غیر ملکیوں کی خدمات کتنی اہم ہیں

غیر ملکی ماہرین کی جانب سے سرجیکل مصنوعات کی سرٹیفکیشن کے نظام میں معاونت کے واقعے کے تین عشروں سے زائد عرصے کے بعد اسی سیالکوٹ شہر میں ایک ہجوم کے ہاتھوں مبینہ توہین مذہب کے الزام کی بنا پر سری لنکا کے شہری پریانتھا کمارا قتل ہوتے ہیں جو گزشتہ نو برس سے شہر کی ایک ٹیکسٹائل کمپنی میں ایک انتظامی عہدے پر کام کر رہے تھے۔  سیالکوٹ میں پیش آنے والے اس اندوہناک واقعے نے جہاں پاکستان کے تشخص کو ٹھیس پہنچایا تو اس کے ساتھ پاکستان کے ایکسپورٹ سٹی سیالکوٹ کے کاروباری تاثر کو بھی بری طرح مجروح کیا۔  سری لنکا کے شہری کے ساتھ پیش آنے والے اندوہناک واقعے سے سیالکوٹ کا ایک منفی تاثر ابھرا ہے تاہم سیالکوٹ کا کاروباری طبقہ اس واقعے کے منفی اثرات سے جلد باہر نکلنے کے بارے میں پر امید ہے اور وہ شہر کو غیر ملکی ورکرز اور ملازمین کے لیے ابھی بھی محفوظ سمجھتا ہے۔  پاکستان کے صنعتی شعبے اور خاص کر برآمدی شعبے میں سیالکوٹ کا ایک بہت اہم کردار ہے۔ سیالکوٹ شہر جہاں کھیلوں کے سامان اور جراحی یعنی سرجیکل مصنوعات کی تیاری اور ان کی برآمد کے لیے معروف ہے تو اس کے ساتھ یہاں دوسرے شعبے کی صنعتیں بھی بہت زیادہ تعداد میں کام کر رہی ہیں۔  قاسم ملک نے اس سلسلے میں کہا کہ ان غیر ملکیوں کا سیالکوٹ کے برآمدی شعبے میں بہت اہم کردار ہے اگرچہ ان کی تعداد بہت زیادہ نہیں تاہم ان کی تیکنیک سے اس شہر کے صعنتی شعبے کو بہت زیادہ مدد ملی ہے۔ مسٹر تان سے جب پوچھا گیا کہ وہ سیالکوٹ میں سری لنکا کے شہری کے ساتھ پیش آنے والے واقعے کے بعد خود کو محفوظ سمجھ رہے ہیں تو انھوں نے کہا کہ یہ بہت افسوسناک واقعہ تھا تاہم وہ کوئی خطرہ محسوس نہیں کرتے۔ سیالکوٹ چیمبر آف کامرس اینڈ انڈسٹری کے سابق صدر ڈاکٹر سرفراز بشیر نے بی بی سی اردو کو بتایا کہ یہ غیر ملکی انتظامی امور بہت اچھے طریقے سے نمٹاتے ہیں اور مزدوروں کے ساتھ ان کا رویہ بھی بہت بہتر ہوتا ہے۔ اسی طرح ان کا تعلیمی لیول اور اپنے شعبے میں ان کی مہارت بھی انھیں ایک برتری دلاتی ہے۔ انھوں نے بتایا کہ جب ایک زمانے میں آئی ایس او کے معیار پر پورا اترنا لازمی تھا تو ان غیر ملکی ماہرین اور پروفینشلز نے سیالکوٹ کی صنعت کو بہت مدد فراہم کی۔ انھوں نے کہا اگرچہ غیر ملکیوں کی تعداد زیادہ نہیں تاہم جو ہیں انھوں نے اپنی پیشہ ورانہ صلاحتیوں سے شہر کے برآمدی شعبے کو بہت مدد فراہم کی۔ قاسم بریار نے سری لنکا کے شہری پریانتھا کمارا کے ہجوم کے ہاتھوں قتل ہونے کے بعد دوسرے غیر ملکیوں کے تحفظ پر بات کرتے ہوئے کہا کہ فیکٹریوں میں اس بارے میں کونسلنگ کا عمل جاری ہے تاکہ مستقبل میں ایسے واقعات سے بچا جا سکے اور اس سلسلے میں فیکٹریوں کے ہیومن ریسورس کے شعبے کام کر رہے ہیں۔


Summary: جنوبی ایشیا کے تین بڑے ممالک کی نوآبادیاتی تاریخ اور پھر سیاسی سفر ملتا جلتا ہے لیکن ان تینوں کی سمتیں مختلف نظر آتی ہیں۔ لیکن کیا یہ واقعی مختلف سمتوں میں سفر کر رہے ہیں یا یہ نظر کا دھوکہ ہے؟

بنگلہ دیش، انڈیا اور پاکستان: مختلف سمتوں میں سفر، حقیقت یا نظر کا دھوکہ ہے؟

جنوبی ایشا کے بارے میں کئی کتابوں کے مصنف اور سابق امریکی سفارت کار اور سکالر کریگ بیکسٹر نے سنہ 1985 میں ایک مقالے میں لکھا تھا کہ 'اکثر یہ کہا جاتا ہے کہ انڈیا دنیا کی سب سے بڑی جمہوریت ہے، اور یہ کہ پاکستان ایک ماڈل پریٹورین سٹیٹ (فوجی ریاست) ہے، اور بنگلہ دیش کی بین الاقوامی ساکھ ایک 'اقتصادی ٹوکری' کے طور پر ہے۔ یہ بات بھی اکثر کہی جاتی ہے کہ ان تینوں ممالک کو لبرل برطانوی روایات وراثت میں ملی ہیں۔ اور یہ کہ انھیں محکوم زمانے کے دور کے حکمرانی کا طاقتور مرکزی شاہی نظام اور اس کے ساتھ موجود سٹیل فریم (نوکر شاہی) کا ڈھانچہ ملا، تاہم ایک اہم نکتے کو نظر انداز کر دیا جاتا ہے: اوپر بیان کی گئی ان تمام باتوں میں کچھ نہ کچھ سچائی موجود ہے، لیکن ان میں سے کوئی بھی بات مکمل طور پر درست نہیں ہے اور کوئی بھی بات ان قومی ریاستوں کی مقامی ثقافتی روایات کے بارے میں کوئی وضاحت نہیں پیش کرتی ہے۔‘ انڈیا کے معاشی امور پر لکھنے والے ایک معروف صحافی مناس چکرورتی یہی نکتہ اٹھاتے ہوئے کہتے ہیں کہ 'اگرچہ اقوام متحدہ جنوبی ایشیا کے تینوں ممالک، یعنی انڈیا، پاکستان اور بنگلہ دیش سبھی کو اب 'درمیانی انسانی ترقی' والے ممالک کی درجہ بندی میں شمار کرتا ہے اور ان کی معیشتیں اب زیادہ امیر ہیں، تاہم ان کے عوام اب بھی واضح اقتصادی اور سماجی عدم مساوات اور ناانصافیوں اور غربت کی زندگی گزار رہے ہیں، اور بہت کم تحفظ کے ساتھ غیر معمولی ملازمتوں میں کام کر رہے ہیں۔' ان تینوں ممالک کی سیاسی تاریخ کو سامنے رکھتے ہوئے ہم نے تینوں ممالک سے تعلق رکھنے والے مگر آزاد تحقیق کرنے والے دانشوروں سے چند سوالات کیے تاکہ ان سے جنوبی ایشیا کے ان تین ممالک کی مختلف سمتوں میں سفر کے اسباب کو سمجھا جا سکے۔  سوال 1:  پاکستان، بنگلہ دیش اور انڈیا کا نہ صرف ایک جیسا محل وقوع ہے بلکہ تینوں ممالک کی نوآبادیتی کی تاریخ بھی ایک جیسی ہے۔ تو پھر سات دہائیوں کے بعد بھی ان مملکوں کی مجموعی طور پر ترقی کی سمتیں مختلف کیوں دکھائی دیتی ہیں؟ سوال 10:  اعداد و شمار ظاہر کرتے ہیں کہ انڈیا، پاکستان اور بنگلہ دیش میں اقتصادی ترقی ہوئی ہے، تاہم ان ممالک کے عوام کی بڑی تعداد غربت کی لکیر کے نیچے رہ رہی ہے۔ کیا ان ممالک کے غریب عوام کے لیے کوئی امید ہے، یا یہاں عدم مساوات کا برقرار رہنا ناگزیر ہے؟ پروفیسر علی ریاض: کاش میں اس بارے میں پُر امید ہوتا، لیکن میں نہیں ہوں۔ اس قسم کی تقسیم جان بوجھ کر پیدا کی گئی اور ان کو سیاسی مفادات کے لیے استعمال کیا گیا۔ جنوبی ایشا کی ریاستیں اپنی اقلیتوں کو تحفظ دینے میں بری طرح ناکام رہی ہیں۔


لیبیا کے انتخابات پر ترکی کیسے اثر انداز ہو سکتا ہے؟

لیبیا میں خانہ جنگی کے دوران ترکی وہاں اہم بیرونی فریقوں میں شامل تھا جو ان جنگجوؤں کی حمایت کر رہا تھا جن کا گڑھ طرابلس تھا تاکہ اپنے معاشی، جغرافیائی اور سیاسی مفادات کو تحفظ فراہم کیا جا سکے۔ لیبیا میں ترکی کی فوج جنوری 2020 سے تعینات ہونا شروع ہوئی تھی۔ نومبر 2019 میں ترکی اور لیبیا کی گورنمنٹ آف نیشنل ایکورڈ (جی این اے) کے درمیان ایک معاہدے کے بعد ترکی کی جانب سے لیبیا میں فوج بھیجنے کا سلسلہ شروع ہوا۔ اس معاہدے کا مقصد یہ تھا کہ ترکی مشرقی بحیرۂ روم کے مسابقتی علاقے میں اپنا میری ٹائم زون قائم کر سکے۔ اس کے علاوہ ترکی لیبیا میں اپنے وسیع معاشی مفادات کی حفاظت بھی کرنا چاہتا تھا جن میں وہ معاشی معاہدے بھی شامل ہیں جو لیبیا کے سابق حکمران معمر قذافی کے دور میں ہوئے تھے۔  ترکی نے لیبیا کی گورنمنٹ آف نیشنل ایکورڈ کو فوجی تربیت اور آپریشنل سپورٹ کے علاوہ اپنے مسلح اور غیر مسلح ڈرونز کے ذریعے فضائی مدد بھی فراہم کی تھی۔ لیبیا میں مسراتہ نیول بیس اور الواطیہ ایئر بیس وہ اہم جگہیں ہیں جن کی وجہ سے ترکی نے لیبیا میں اپنے قدم جمائے۔ ان دونوں اڈوں پر آج بھی ترکی کی فوج پوری طرح موجود ہے۔ لیبیا بھیجے جانے والے غیر ملکی جنگجو اور رضاکاروں کا مسئلہ ان اہم معاملات میں شامل ہے جو لیبیا میں ترکی کے مستقبل پر اثرا نداز ہوں گے۔  ترکی کا کہنا ہے کہ اس نے اقوامِ متحدہ کی حمایت والی جی این اے حکومت کی مدد کے لیے اس وقت اپنی فوج بھیجی تھی۔ ترکی نے اپنی حریف بیرونی قوتوں سے کہا ہے کہ وہ اپنے حمایت یافتہ جنگجوؤں اور رضاکاروں کو لیبیا سے نکالیں۔  عبدالحامد دبیباہ کئی مرتبہ ترکی کا دورہ کر چکے ہیں جہاں ان کی حکام سے کئی ملاقاتیں ہوئی ہیں۔ دو طرف سے قریبی تعلقات اور تعاون کا اعادہ کیا گیا ۔ وہ نومبر 2019 میں ترکی اور جی این اے حکومت کے درمیان ہونے والے میری ٹائم معاہدے کی حمایت بھی کر چکے ہیں۔ دبیباہ میڈیا سے بات کرتے ہوئے ترکی کو ایک دوست اور اتحادی قرار دے چکے ہیں۔  لیبیا میں ترکی کی مداخلت نے اسے اپنے کئی علاقائی حریفوں کے سامنے لا کھڑا کیا ہے۔ جب لڑائی اپنے زوروں پر تھی تو لیبیا میں جی این اے کی حکومت کے حامی ترکی کے میڈیا نے متحدہ عرب امارات کی حمایت والے جنرل ہفتار پر کڑی نکتہ چینی کی تھی۔ ترکی کے میڈیا نے متحدہ عرب امارات کو ’مشرق وسطیٰ کا شیطانی کردار‘ والا ملک قرار دیا تھا۔  ترکی کے وزیرِ خارجہ نے مئی 2020 میں میڈیا سے بات کرتے ہوئے الزام لگایا تھا کہ یو اے ای خطے میں انتشار پھیلا رہا ہے تاہم حالیہ مہینوں میں ترکی نے اپنے حریفوں کے ساتھ تعلقات بہتر کرنے کی کوشش کی ہے جن میں یو اے ای، مصر اور سعودی عرب شامل ہیں۔


Summary: امریکی کمپنی کے سربارہ کی زوم کال کی ریکارڈ کی جانے والی ویڈیو ٹک ٹاک سمیت دیگر سوشل میڈیا پلیٹ فارمز پر وائرل ہوئی جس میں انھوں نے 900 ملازمین کو ان کی ملازمتیں ختم ہونے کی خبر دی۔

زوم کال پر 900 ملازمین کو نوکری سے نکالنے والے کمپنی مالک پر تنقید

امریکہ میں گھروں کی خریداری کے لیے قرض فراہم کرنے والی ڈیجیٹل کمپنی بیٹر ڈاٹ کام  (better.com) کے انڈین نژاد سی ای او اِس وقت دنیا بھر میں سوشل میڈیا پر ٹرینڈ کر رہے ہیں۔ اس شہرت کی وجہ ان کا وہ متنازع قدم ہے جو انھوں نے گذشتہ روز زوم کال کے دوران اٹھایا، جس کی ویڈیو ٹک ٹاک سمیت دیگر سوشل میڈیا پلیٹ فارمز پر وائرل ہوئی۔ ’ہم کمپنی کے تقریباً 15 فیصد ملازمین کو نوکری سے برخاست کر رہے ہیں۔۔۔ اگر آپ اس کال پر موجود ہیں تو آپ کا شمار ان بدقسمت لوگوں میں ہوتا ہے جن کو نوکری سے برخاست کیا جا رہا ہے۔‘ کرسمس سے قبل اس فیصلے کے بعد وشال گرگ کو سوشل میڈیا پر تنقید کا سامنا کرنا پڑا ہے۔ کمپنی کے ایک ملازم نے اس زوم کال کو ریکارڈ کیا اور اسے پبلک کر دیا۔  برطانیہ کی لیورپول جان مورز یونیورسٹی میں ایمپلائمنٹ لاء اور بزنس اسٹڈیز کی لیکچرر جیما ڈیل نے کہا کہ یہ قیادت کرنے کا کوئی طریقہ نہیں ہے۔ان کا کہنا تھا کہ ’اس طرح بڑے پیمانے پر ملازمتوں کی برخاستگی برطانیہ میں قانونی نہیں۔‘ان کا مزید کہنا تھا کہ ’صرف اس وجہ سے کہ آپ یہ امریکہ میں کر سکتے ہیں، اس کا مطلب یہ نہیں کہ آپ کو کرنا چاہیے۔‘’ایسے اقدامات کرنے کے طریقے ہیں جو مشکل حالات میں بھی ہمدردانہ اور مہذب تصور کیے جاتے ہیں۔‘'کمپنی کے موجودہ ملازمین بھی اس بات کو دیکھیں گے کہ کمپنی ان کے ساتھ مستقبل میں کیسا سلوک کرے گی۔' امریکہ میں معاشی بحران کے دوران مائی رچ انکل کمپنی دیوالیہ ہو گئی۔ اس کے بعد رضا اور وشال گرگ نے EIFC کے نام سے ایک نیا پروجیکٹ شروع کیا جو مائی رچ انکل کی طرز پر بینکوں سے زمینداروں کو قرض لینے کے لیے قرض کی شرائط سے آگاہ کرتا تھا۔ 2013 تک رضا اور وشال کے درمیان کمپنی کی مالی حالت پر اختلافات پیدا ہو گئے۔ رضا نے الزام لگایا کہ گرگ، جو کمپنی کے مالی معاملات کی نگرانی کرتا ہے، نے کاروباری ٹیکس ادا نہیں کیا اور کمپنی سے 3 ملین ڈالر نکالے اور ذاتی بینک اکاؤنٹ میں منتقل کر دیے۔ گرگ نے جواب میں رضا پر چار لاکھ ڈالر کی چوری کا الزام عائد کیا، جسے رضا نے مسترد کر دیا۔ اس دوران گرگ نے رضا پر کچھ قابل اعتراض تبصرے بھی کیے جس کے لیے انھوں نے بعد میں معافی مانگ لی۔  جون 2021 میں، گرگ نے دعویٰ کیا کہ آج ان کی کمپنی اس مرحلے پر پہنچ گئی ہے جہاں آپ تین منٹ میں قرض کے لیے پہلے سے منظوری حاصل کر سکتے ہیں۔ مارکیٹ کی حالیہ رپورٹس کے مطابق، سافٹ بینک نے حال ہی میں اس کمپنی کو $750 ملین کی مالی امداد دی ہے۔


Summary: ترکی کی کرنسی لیرا کی قدر میں رواں سال 45 فیصد کی کمی واقع ہوئی ہے لیکن ترکی کے صدر رجب طیب اردوغان کو اس سے بظاہر کوئی پریشانی لاحق نہیں ہے۔

ترک کرنسی کی قدر میں کمی اردوغان کے لیے پریشان کن کیوں نہیں؟

ترکی کی قومی کرنسی لیرا کی قدر میں رواں سال ڈالر کے مقابلے میں 45 فیصد تک کی کمی واقع ہو چکی ہے اور اس کے باوجود صدر رجب طیب اردوغان اس سے پریشان نظر نہیں آتے۔ رواں ہفتے لیرا کی قدر میں ریکارڈ کمی دیکھی گئی لیکن طویل عرصے سے ترکی کے رہنما اپنی ’آزادی کی معاشی جنگ‘ کی پالیسی کے ساتھ آگے بڑھ رہے ہیں، جو کم شرح سود کی حمایت میں ہے۔ لیرا کی قدر میں کمی کی سادہ سی وجہ ترکی کی اقتصادی ترقی اور مسابقتی کرنسی کے ساتھ برآمدی صلاحیت کو بڑھانے کے لیے شرح سود کو کم رکھنے کی غیر روایتی اقتصادی پالیسی ہے۔ ترکی میں سالانہ افراط زر کی شرح 21 فیصد سے زیادہ ہے لیکن ترکی کے مرکزی بینک نے شرح سود کو 16 فیصد سے کم کر کے 15 فیصد کر دیا ہے، جو رواں سال میں تیسری کٹوتی ہے۔ دنیا بھر میں افراط زر بڑھ رہا ہے اور مرکزی بینک شرح سود میں اضافے کی بات کر رہے ہیں لیکن ترکی میں ایسا نہیں کیونکہ صدر اردوغان کا خیال ہے کہ آخر کار افراط زر میں کمی آئے گی۔ پچھلے دو برسوں میں مرکزی بینک کے تین صدور کو برطرف کیا گیا ہے اور رواں ہفتے وزیر خزانہ کو بھی تبدیل کر دیا گیا ہے جبکہ دوسری جانب لیرا کی قدر میں مسلسل کمی دیکھی جا رہی ہے۔ ترکی کی معیشت کا بہت حد تک انحصار خام مال کی درآمدات پر ہے جن سے کھانے پینے کی اشیاء سے لے کر کپڑا بنانے کی صنعت تک شامل ہے اور لیرا کی قدر میں کمی کا اثر براہ راست ان اشیاء کی قیمتوں پر پڑا ہے جو صارفین کے لیے مہنگی سے مہنگی تر ہوتی چلی جاتی ہیں۔ کرنسی کی قدر اس حد تک غیر مستحکم ہو گئی ہے کہ قیمتوں میں روز بروز اضافہ ہو رہا ہے اور کاشت کاروں کے لیے افراط زر میں پچاس فیصد اضافہ ہوا ہے۔ حزب اختلاف کی ایک جماعت نے ضمنی انتخابات اور جلسے جلوس نکالنے کی بات کی ہے۔ گذشتہ ماہ کی 23 تاریخ کو جب ایک دن میں لیرا کی قدر میں 18 فیصد کی کمی واقع ہوئی تھی تو کچھ جگہوں پر چھوٹے چھوٹے مظاہرے ہوئے تھے اور کئی مظاہرین کی گرفتاریاں بھی عمل میں آئی تھیں۔ واضح رہے کہ ترکی میں سنہ 2002 سے رجب طیب اردوغان کی 'جسٹس اور ڈیویلپمنٹ پارٹی' اقتدار میں ہے اور وہاں نوجوان نسل کا سیاست میں اہم کردار ہے۔  سوشل میڈیا پر مقبول ہونے والی ایک ویڈیو میں ایک عورت رجب طیب اردوغان کی تعریفیں کرتی نظر آتی ہے جبکہ اس کا آٹھ سالہ بچہ اس سے اختلاف کر رہا ہے اور ایک حالیہ قدرتی آفت کے دوران حکومت کی ناقص حکمت عملی کی طرف اشارہ کر رہا ہے۔ رجب طیب اردوغان کی طرف سے ترکی کی کرنسی لیرا کو بازیاب کرانے کے لیے جو معاشی پالیسی اختیار کی جا رہی ہیں ان پر بہت کم لوگوں کو بھروسہ ہے۔


سٹاک مارکیٹ میں تاریخی مندی کیا آنے والے معاشی حالات کا پیش خیمہ ہے؟

سٹاک مارکیٹ کے کاروبار سے وابستہ اور اس کے ماہرین کے مطابق پاکستانی سٹاک مارکیٹ میں مندی کے رجحان کی وجہ پاکستان کے معاشی میدان میں تواتر سے ظہور پذیر ہونے والے ایسے واقعات ہیں جن کا اثر پاکستان کی سٹاک مارکیٹ پر منفی صورت میں پیدا ہوا۔  پاکستان سٹاک ایکسچینج میں مسلسل مندی کے رجحان اور جمعرات کے روز اس میں موجودہ سال کی سب سے بڑی آنے والی کمی کے بارے میں سٹاک مارکیٹ کے کاروبار سے وابستہ افراد نے کہا کہ یہ معیشت کے میدان میں آنے والی منفی خبروں کے نتیجے میں نچلی سطح پر جا پہنچی ہے۔  سٹاک مارکیٹ کے بورڈ کے رکن احمد چنائے نے اس سلسلے میں بتایا کہ پاکستان کی سٹاک مارکیٹ بہت حساس ہے اور کسی بھی منفی خبر پر بہت جلدی رد عمل دکھاتی ہے اور موجودہ صورت حال بھی منفی خبروں کی وجہ سے پیدا ہوئی ہے۔  اُنھوں نے کہا کہ سٹاک مارکیٹ میں ایک چھوٹی سی منفی خبر پر بھی بہت زیادہ رد عمل آتا ہے اور اب تو معاشی میدان سے مکمل طور پر منفی خبریں آ رہی ہیں جس کا سٹاک مارکیٹ میں مندی کے رجحان سے پتا چلتا ہے۔  احمد چنائے نے کہا شرح سود میں ہونے والے اضافے نے حصص کے کاروبار پر بہت زیادہ منفی اثر ڈالا ہے اور اس میں مزید متوقع اضافے کی خبروں نے بھی کاروبار کو متاثر کیا ہے۔ اُن کے مطابق اسی طرح ملک کا بڑھتا ہوا تجارتی خسارہ اور اس کی وجہ سے جاری کھاتوں کے خسارے میں اضافہ اور مقامی کرنسی پر آنے والے دباؤ نے سٹاک مارکیٹ کو منفی خبروں کی زد میں لے رکھا ہے۔  سٹاک بروکرز ایسوسی ایشن کے رکن عادل غفار نے کہا ہے کہ شرح سود میں اضافے نے منفی اثر ڈالا تو اس کے ساتھ آئی ایم ایف کے ساتھ ہونے والے معاہدے کی سخت شرائط نے بھی کاروبار میں منفی رجحان پیدا کیا کیونکہ ان شرائط کی وجہ سے ملک کی معیشت میں مزید بگاڑ کا امکان ہے۔  سٹاک مارکیٹ میں مندی کے رجحان کی وجہ سے سرمایہ کاروں کے نقصان کے بارے میں بات کرتے ہوئے سٹاک بروکرز ایسوسی ایشن کے رکن عادل غفار نے کہا کہ عموماً چھوٹے سرمایہ کار ادھار پر کام کرتے ہیں اور مندی کی وجہ سے اس کا بنیادی سرمایہ بھی ڈوب چکا ہے۔  عادل نے بتایا کہ اس وقت مارکیٹ میں میوچوئل فنڈز، مالیاتی ادارے اور بڑے انفرادی سرمایہ کار موجود ہیں اور یہ سب مل کر کام کر رہے ہیں۔ عادل نے کہا کہ اس وقت بیرونی سرمایہ کار بھی مارکیٹ میں نہیں ہیں جس کی وجہ سے مندی کا رجحان زیادہ تیز نظر آ رہا ہے۔ اُنھوں نے کہا کہ جب مارکیٹ گرتی ہے تو بڑے سرمایہ کار میوچوئل فنڈز سے اپنا سرمایہ نکال لیتے ہیں جس کا منفی اثر سٹاک مارکیٹ پر پڑتا ہے اور مندی کو اس سے بڑھاوا ملتا ہے۔


Summary: افراطِ زر یا مہنگائی کی یہ لہر اس وقت صرف پاکستان کا مسئلہ نہیں ہے۔ دنیا بھر میں مہنگائی کی شرح گذشتہ کچھ سالوں کے مقابلے میں کافی زیادہ ہے۔ اس لہر نے پاکستان میں حکومتی حلقوں کو یہ کہنے کا موقع دے دیا ہے کہ عالمی منڈی کی مہنگائی کی وجہ سے ملک میں مہنگائی ہورہی ہے۔ کیا یہ بات سچ ہے؟

پاکستان میں مہنگائی عالمی منڈیوں کی وجہ سے ہو رہی ہے یا حکومتی پالیسیوں کی وجہ سے؟

حال ہی میں ملک میں وزیرِ اطلاعات فواد چوہدری نے ایک نجی ٹی وی چینل پر صحافی کاشف عباسی کے شو میں کہا کہ ہاں مہنگائی ہوئی ہے اور اس کا تنخواہ دار طبقے پر اثر بھی پڑا ہے مگر پھر میں ہمارے ملک میں بجلی، تیل، گھی کی کھپت بڑھ رہی ہے۔ ‘اس کا مطلب یہ ہے کہ مہنگائی کی بات تمام طبقات کے لیے یکساں نہیں۔‘ لیکن افراطِ زر یا مہنگائی کی یہ لہر اس وقت صرف پاکستان کا مسئلہ نہیں کیونکہ دنیا بھر میں مہنگائی کی شرح گذشتہ کچھ سالوں کے مقابلے میں کافی زیادہ ہے۔  اکانومسٹ انٹیلیجنس یونٹ کے گلوبل اکانومسٹ میتھیو شیروڈ نے خبر رساں ادارے وکس کو بتایا کہ ‘ہر ملک میں مہنگائی کی مخصوص وجوہات اور وہاں کے مخصوص معاملات ہیں مگر ایک عنصر جو سب جگہ کچھ نہ کچھ وجہ بن رہا ہے وہ عالمی سپلائی چین (یعنی عالمی سطح پر اشیا کی آمدورفت اور مواصلات کا نظام) میں خرابی ہے جو کورونا وائرس کی وبا کا نتیجہ ہے۔‘ دنیا بھر میں مہنگائی کی اس لہر نے پاکستان میں حکومتی حلقوں کو یہ کہنے کا موقع دیا ہے کہ دیکھیں یہ تو عالمی منڈی کی مہنگائی کہ وجہ سے ملک میں مہنگائی ہورہی ہے، اس میں ہمارا کوئی قصور نہیں۔  اوپر سے حکومت کا کہنا ہے کہ وہ بڑی غریب دوست حکومت ہے کہ انھوں نے عالمی سطح پر خوردنی اشیا کی قیمتوں میں ہونے والے اضافے کو مکمل طور پر صارفین کو منتقل نہیں کیا اور عالمی سطح پر ہونے والے اضافے کو برداشت کر کے صارفین کو قیمتوں میں بہت زیادہ ہونے والے اضافے سے بچایا ہے۔  شاہد مہمند کا کہنا تھا کہ جب حکومت نے معیشت میں پیسے کی رسد بڑھا کر اتنی زیادہ قوتِ خرید بڑھا دی مگر پاکستان میں اشیا کی طلب پورا کرنے کی صلاحیت کو اتنا نہیں بڑھایا جس کی وجہ سے حکومت کا یہ اقدام مہنگائی کو بڑھانے کی وجہ بنتا ہے۔  خرم حسین کا کہنا ہے کہ ‘پاکستان میں شاید اتنے بڑے امدادی پیکج کا جواز نہیں بنتا تھا۔ دوسرا یہ کہ آپ کے پاس امدادی پیکج کے لیے غیر ملکی فنڈنگ بھی موجود تھی۔ تیسرا یہ کہ آپ نے اس امداد پیکج کو بہت طویل عرصے تک جاری رکھا، یہاں تک کہ افراطِ زر کی شرح میں اضافے کا عمل شروع ہونے کے بعد بھی یہ جاری رہا۔‘ خرم حسین کہتے ہیں کہ ‘ایک وقت آیا کہ یہ کووڈ کا امدادی پیکج ہونا بند ہوگیا اور حکومت نے اس کو گروتھ بڑھانے کے لیے استعمال کرنا شروع کر دیا۔ حکومت کو اس چیز کی لت لگ گئی تھی، کاروباری برادری تالیاں بجانے لگیں، معیشت کے پہیہ چلانا شروع ہوگئے اور وہ خوش ہوتے رہے۔ انھیں یہ احساس نہیں ہوا کہ یہ سب تو امدادی پیکج کی وجہ سے ہو رہا ہے۔‘


Summary: ماہرین کے مطابق موبائل فونز کی درآمد پر ٹیکس بڑھانے سے ان کی قیمتوں میں اضافہ ہوگا جس کا بوجھ صارفین کو برداشت کرنا پڑے گا تاہم حکومت کا دعویٰ ہے کہ یہ ٹیکس صرف مہنگے موبائل فونز پر لگایا جائے گا۔

پاکستان میں درآمد شدہ فونز پر سیلز ٹیکس لگانے کا فیصلہ، صارفین کیسے متاثر ہوں گے؟

واضح رہے کہ آئی ایم ایف شرائط کے تحت 350 ارب روپے کی سیلز ٹیکس چھوٹ ختم کی جائے گی جس کے لیے حکومت فنانس بل میں ترمیم پارلیمنٹ سے منظور کروائے گی۔ حکومت کی جانب سے موبائل فونز کی درآمد پر ٹیکس بڑھانے کا اعلان اس وقت سامنے آیا ہے جب ملک میں موبائل فون کے استعمال میں مسلسل اضافہ دیکھنے میں آ رہا ہے۔  اس شعبے کے ماہرین کے مطابق موبائل فونز کی درآمد پر ٹیکس بڑھانے سے ان کی قیمتوں میں اضافہ ہوگا جس کا بوجھ صارفین کو برداشت کرنا پڑے گا۔ ماہرین کے مطابق موبائل فونز کی مقامی سطح پر پیداوار کے باوجود درآمدی موبائل فونز کی طلب بہت زیادہ ہے جس کی وجہ ان کا معیار ہے۔ ڈاکٹر اکرام نے بتایا کہ موبائل فونز کی درآمد پر کوئی سیلز ٹیکس نہیں لگایا جاتا مگر اب حکومت سیلز ٹیکس کو نافذ کر کے اس پر ٹیکس کی شرح کو بڑھانے جا رہی ہے۔ ڈاکٹر اکرام نے سیلز ٹیکس کے شیڈول چھ کا حوالہ دیتے ہوئے کہا کہ اس میں دی گئی چھوٹ کے تحت موبائل فونز کی درآمد پر سیلز ٹیکس میں چھوٹ دی گئی ہے۔ پاکستان میں موبائل فونز کی درآمد پر ٹیکس بڑھانے کے بارے میں بات کرتے ہوئے ڈاکٹر اکرام الحق نے کہا کہ یہ آئی ایم ایف سے ہونے والے معاہدے کا حصہ ہے جس کے تحت ٹیکس میں اضافہ کرنا ہے۔ اُنھوں نے کہا کہ دوسری درآمد شدہ اشیا کی طرح موبائل فونز پر ٹیکس کی شرح کو بھی اس سلسلے میں بڑھانا ہے تاکہ ملک کے محصولات میں اضافہ کیا جا سکے۔ موبائل فونز کی درآمد پر ٹیکس کی شرح بڑھانا بھی آئی ایم ایف سے ہونے والی ڈیل کا حصہ ہے۔ دوسری جانب ماہرین کے مطابق ملک کے بڑھتے ہوئے تجارتی خسارے کو بھی قابو میں لانے کے لیے درآمدات پر ٹیکس کی شرح کو بڑھایا جا رہا ہے۔  حکومت کی جانب سے درآمد شدہ موبائل فونز پر ٹیکس بڑھانے سے موبائل فون صارفین پر اثرات کے سلسلے میں کراچی الیکٹرونکس ڈیلرز ایسوسی ایشن کے صدر رضوان عرفان نے کہا کہ 17 فیصد سیلز ٹیکس نافذ کرنے کا مطلب ہے کہ 10 ہزار روپے کے موبائل کی قیمت 11 ہزار 700 روپے ہو جائے گی، اسی طرح 50 ہزار روپے والے موبائل کی قیمت بڑھ کر 58 ہزار 500 روپے اور ایک لاکھ والے موبائل کی قیمت ایک لاکھ 17 ہزار روپے ہو جائے گی۔ رضوان عرفان نے کہا کہ موبائل فونز انفارمیشن ٹیکنالوجی کے زمرے میں شامل ہیں جس کی وجہ سے ان پر سیلز ٹیکس عائد نہیں ہوتا تاہم اب حکومت اسے الیکٹرونکس کے زمرے میں ڈال رہی ہے جس کی وجہ سے اس پر سیلز ٹیکس درآمدی سطح ہر لاگو ہو گا۔  اُن کا کہنا تھا کہ حکومت کا یہ اقدام اس کی اپنی پالیسی کے خلاف ہے کہ جب حکومت ڈیجیٹل پاکستان کی طرف بڑھ رہی ہے تو وہ اس کے لیے سب سے اہم عنصر یعنی موبائل فونز کی درآمد پر ٹیکس بڑھا کر اسے مہنگا کر رہی ہے۔


Summary: دنیا بھر میں مال تجارت کی نقل و حمل میں تعطل اور عالمی سطح پر ہونے والی مہنگائی کے دوران تل ابیب کو دنیا کا مہنگا ترین شہر قرار دے دیا گیا ہے۔

تل ابیب دنیا کا سب سے مہنگا اور دمشق سب سے سستا شہر قرار

دنیا بھر میں تجارتی سامان کی نقل و حمل میں تعطل اور عالمی سطح پر ہونے والی مہنگائی کے دوران تل ابیب کو دنیا کا سب سے مہنگا شہر قرار دے دیا گیا ہے۔ اکانومسٹ انٹیلی جنس یونٹ (ای آئی یو) کے سالانہ سروے میں اس سال تل ابیب دنیا کے سب سے مہنگے شہروں میں پیرس کو پیچھے چھوڑتا ہوا گذشتہ سال کے سروے میں پانچوں نمبر سے اس سال پہلے نمبر پر آ گیا ہے۔ پیرس اور سنگاپور اس فہرست میں دوسرے نمبر پر ہیں۔  خانہ جنگی سے متاثرہ ملک شام کا دارالحکومت دمشق اس فہرست میں بدستور دنیا کا سب سے سستا شہر ہونے کی وجہ سے آخری نمبر پر برقرار ہے۔ اس سروے میں دنیا کے 173 ملکوں میں روز مرّہ کی اشیاء کی قیمتوں اور سہولیات پر ہونے والے اخراجات کا ڈالر میں تخمینہ لگا کر ان کا موازنہ کیا جاتا ہے۔ ای آئی یو نے اس سال اگست اور ستمبر کے مہینوں میں دنیا بھر کے 173 شہروں مقامی کرنسی میں قیمتوں اور سہولیات پر ہونے والے اخراجات کے اعداد و شمار حاصل کر کے کہا ہے کہ اوسط قیمتوں میں تین اعشاریہ پانچ فیصد اضافہ ہوا ہے۔ یہ گذشتہ پانچ برس میں افراط زر کی سب سے زیادہ شرح ہے۔ ٹرانسپورٹ یا نقل و حمل پر ہونے والے اخراجات میں سب سے زیادہ اضافہ دیکھنے میں آیا کیونکہ جن شہروں میں سروے کیا گیا وہاں پیٹرول کی قیمتیں اوسطاً 21 فیصد بڑھیں۔ تل ابیب ای آئی یو کی 'کاسٹ آف لیونگ' یعنی رہنے کے اخراجات کی فہرست میں اس لیے اوّل نمبر پر آ گیا کیونکہ اسرائیل کی کرنسی شیکل ڈالر میں مقابلے میں مضبوط سے مضبوط تر ہوئی ہے۔ کم از کم 10 فیصد اشیا، خاص طور پر روزمرہ کے استعمال اور کھانے پینے کی چیزوں کی جن کا شمار گھروں کے سودوں میں ہوتا ہے مقامی قیمتوں میں قابل ذکر اضافہ ہوا۔ سروے میں تل ابیب شراب اور ٹرانسپورٹ کی قیمتوں کے حساب سے دوسرے نمبر پر، ذاتی فلاح و بہود میں پانچویں نمبر پر اور تفریحی سہولیات کے نرخوں کے لحاظ سے چھٹے نمبر پر رہا۔ تل ابیب کے میئر نے ایک قومی اخبار کو انٹرویو میں خبردار کیا کہ جائیداد یا گھروں کی قیمتیں جو ای آئی یو کے سروے میں شامل نہیں ہوتیں اس کے لحاظ سے تل ابیب انتہائی مہنگا ہوتا چلا جا رہا ہے اور یہ اب ’پھٹنے کے قریب‘ ہے۔  اس رپورٹ میں کہا گیا کہ کورونا وائرس سے بہت سے ملک نکل رہے ہیں لیکن بڑے شہروں میں اچانک مریضوں کی تعداد میں اضافہ ہوتا رہتا ہے جس کی وجہ سے سماجی اور تجارتی سرگرمیوں کو محدود کرنا پڑتا ہے۔ اس سے مال تجارت کی نقل و حمل متاثر ہوتی ہے جس سے قیمتوں میں عدم استحکام پیدا ہو جاتا ہے۔


Summary: پاکستان تحریک انصاف کی حکومت پیپلز پارٹی اور پاکستان مسلم لیگ نواز کی گذشتہ حکومتوں کو پاکستان کے قرضوں میں اضافے پر مورد الزام ٹھہراتی ہے تاہم اقتدار میں آنے کے بعد تحریک انصاف کی حکومت کے 39 ماہ کے اقتدار میں اس کی قرضہ لینے کی رفتار سابقہ حکومتوں سے زیادہ دکھائی دیتی ہے۔

کیا پاکستان تحریک انصاف کی حکومت نے گذشتہ ادوار سے زیادہ قرضہ لیا؟

پاکستان تحریک انصاف کی حکومت پیپلز پارٹی اور پاکستان مسلم لیگ نواز کی گذشتہ حکومتوں کو پاکستان کے قرضوں میں اضافے پر مورد الزام ٹھہراتی ہے تاہم اقتدار میں آنے کے بعد تحریک انصاف کی حکومت کے 39 ماہ کے اقتدار میں اس کی قرضے لینے کی رفتار سابقہ حکومتوں سے زیادہ دکھائی دیتی ہے۔  ان کے مطابق موجودہ حکومت کی کمزور پالیسیوں کی وجہ سے ملک مالیاتی بگاڑ کا شکار ہے جس کی وجہ سے اسے قرضے پر انحصار کرنا پڑ رہا ہے اور اس کی وجہ سے ملک کے ذمے واجب الادہ قرضے میں مسلسل اضافہ ہو رہا ہے۔ معاشی ماہرین کے مطابق سابقہ دو حکومتوں کے مقابلے میں تحریک انصاف کے دور میں قرضے لینے کی رفتار زیادہ ہے۔ پاکستان میں 2008 میں جمہوریت کی بحالی کے بعد تین حکومتیں برسرِ اقتدار آ چکی ہیں جن میں پاکستان پیپلز پارٹی، پاکستان مسلم لیگ (ن) اور موجودہ پاکستان تحریک انصاف کی حکومت ہے۔ سنہ 2008 میں جب پاکستان پیپلز پارٹی نے اقتدار سنبھالا تو اس وقت پاکستان کے مرکزی بینک کے اعداد و شمار کے مطابق ملک کے ذمے واجب الادا غیر ملکی قرضہ 45 ارب ڈالر تھا۔ پی پی پی حکومت کے خاتمے تک یہ قرضہ 61 ارب ڈالر تک جا پہنچا اور پانچ سال بعد نواز لیگ کی حکومت کے اختتام کے وقت جون 2018 میں یہ حجم 95 ارب ڈالر تک جا پہنچا۔ اُنھوں نے کہا کہ پی پی پی کی حکومت میں قرضے لینے کے اعداد و شمار کا جائزہ لیا جائے تو حکومت ہر روز پانج ارب روپے کا قرضہ لے رہی تھی، نواز لیگ ہر روز آٹھ ارب روپے کا قرضہ لے رہی تھی، جبکہ موجودہ حکومت ہر روز 17 ارب روپے کا قرضہ لے رہی ہے جو اس کی زیادہ قرضہ لینے کی رفتار کا ظاہر کرتا ہے۔  ماہر معیشت اور پاکستان کی وزارت خزانہ کے تحت ڈیٹ آفس کے سابقہ ڈائریکٹر جنرل ڈاکٹر اشفاق حسن خان نے بتایا کہ گذشتہ حکومتوں نے بھی قرضہ لیا تاہم موجودہ حکومت کی قرضہ لینے کی رفتار زیادہ ہے جو سرکاری اعداد و شمار سے ظاہر ہے۔  وزارت خزانہ کے ترجمان مزمل اسلم سے جب اس سلسلے میں رابطہ کیا گیا تو اُنھوں نے کہا کہ ملک کے ذمے واجب الادا قرضوں پر حقائق کی روشنی میں بات کرنی چاہیے۔ اُنھوں نے اس تاثر کو مسترد کیا کہ پی ٹی آئی کی حکومت نے گذشتہ حکومتوں سے زیادہ قرضہ لیا۔ پاکستان میں موجودہ حکومت کی جانب سے یہ دعویٰ کیا جاتا ہے کہ زیادہ قرضہ لینے کی ایک وجہ پرانے قرضوں کی سود سمیت واپسی ہے۔ اگرچہ کہ حکومت کے اس دعوے میں کچھ حقیقت ہے تاہم یہ پوری صورت حال کی منظر کشی نہیں کرتا۔ کیونکہ اگر حکومت نے پرانا قرضہ لوٹایا ہے تو اس کے ساتھ اس نے اخراجات پورا کرنے کے لیے قرضہ لیا بھی ہے۔


Summary: بی بی سی کی صحافی یلدا حکیم افغانستان پر طالبان کے قبضے کے بعد پہلی مرتبہ افغانستان واپس آئی ہیں اور انھوں نے طالبان دور حکومت میں تباہ حال معیشت اور غذائی قلت کے پیش نظر ملک کے عوام کی حالت زار کے متعلق رپورٹ کیا ہے۔

افغانستان: تنخواہ کے بغیر کام کرتے ملازمین اور بحران سے متاثرہ معصوم بچے

بی بی سی کی صحافی یلدا حکیم افغانستان میں پیدا ہوئی تھیں۔ اُن کا خاندان سنہ 1980 میں افغانستان پر سویت قبضے کے دوران ملک چھوڑ کر چلا گیا تھا۔ تاہم وہ تب سے مسلسل افغانستان سے رپورٹنگ کرتی رہی ہیں۔ اب ایک بار پھر وہ افغانستان پر طالبان کے قبضے کے تقریباً سو دن  بعد اپنے آبائی ملک پہلی مرتبہ واپس آئی ہیں۔  میں جانتی تھی کہ رواں برس اگست میں طالبان کی جانب سے افغانستان کے اقتدار پر قبضے کے بعد میرا پہلی مرتبہ اپنے آبائی وطن واپس آنا میرے لیے بہت سے سوالات کھڑے کرے گا۔  مغربی حمایت یافتہ حکومت کو طالبان کی جانب سے بے دخل کیے جانے کے بعد سے افغان قوم میں کیا کچھ تبدیل ہوا ہے؟ کیا افغان عوام کو بالآخر وہ امن میسر آ گیا ہے جس کا وہ مدت سے انتظار کر رہے تھے؟ اور افغان طالبان کے دور حکومت میں یہاں کی خواتین اور لڑکیوں کا مستقبل کیا ہو گا، جنھیں پہلے ہی روز مرہ زندگی کے معاملات میں دوبارہ پیچھے دھکیل دیا گیا تھا؟ تاہم میں نے کبھی یہ نہیں سوچا تھا کہ ایک سوال مجھے خود سے پوچھنے کی ضرورت پیش آئے گی کہ جب تنخواہ بھی نہ مل رہی ہو تو ایسے حالات میں کام پر آنے کے لیے کتنی ہمت درکار ہوتی ہے؟ لیکن اسے سوال کا جواب مجھے مل گیا۔ قندھار میں صحت حکام سے لے کر کابل کے ہسپتالوں میں صفائی کرنے والوں تک افغانستان کے عوامی صحت عامہ کے عملے میں سے کسی کو بھی افغانستان کی سابقہ حکومت کے خاتمے اور بیرونی امداد معطل ہونے کے بعد سے تنخواہ نہیں ملی تھی۔  نسرین کا کہنا ہے کہ وہ ٹرانسپورٹ کا کرایہ برداشت نہیں کر سکتیں، لہذا وہ پیدل چل کر کام پر آتی ہے۔ یہ ایک انتہائی مشکل سفر ہے جو کہ پہاڑوں کی ڈھلوانوں پر طے ہوتا ہے۔ اور پھر وہ 12 گھنٹوں کی شفٹ کے بعد پہاڑ پر دوبارہ چڑھ کر گھر جاتی ہیں۔  اقوام متحدہ کا کہنا ہے کہ تقریباً 23 ملین افغان باشندوں کو خوراک کی انتہائی قلت کا سامنا ہے اور 95 فیصد عوام کے پاس ناکافی خوراک ہے۔ طالبان کے سیاسی دفتر کے ترجمان سہیل شاہین نے عالمی برادری پر انگلی اٹھاتے ہوئے انھیں اس سب کا ذمہ دار قرار دیا اور مجھے بتایا کہ افغان عوام کے مصائب اور مشکلیں کی وجہ مغربی ممالک کے اقدامات ہیں۔  سڑک کنارے کام کی تلاش کے انتظار میں بیٹھے ایک شخص نے مجھے بتایا کہ ’میں اینٹوں کے بھٹے پر کام کرتا تھا۔ اس وقت میری مہینے کی تنخواہ 25 ہزار افغانی تھی۔ لیکن اب میں مہینے کے دو ہزار بھی نہیں کما پاتا۔‘ گھر پر موجود ان کے چاروں بچے بیمار ہیں اور ان کے پاس دوائی خریدنے کے بھی پیسے نہیں ہیں۔ انھوں نے مجھے بتایا کہ ’میں کوئی مستقبل نہیں دیکھتا ہوں، غریب خاندانوں کا کوئی مستقبل نہیں ہے۔‘


Summary: پاکستان اور بین الاقوامی مالیاتی ادارے، آئی ایم ایف، کے درمیان ایکسٹنڈڈ فنڈ فیسلٹی کی بحالی کے لیے ابتدایی معاہدہ بالآخر طے پا گیا ہے۔ آئی ایم ایف کے ایگزیکٹیو بورڈ سے منظوری کے بعد پاکستان کو 1.059 ارب ڈالر کی نئی قسط جاری کر دی جائے گی۔

آئی ایم ایف، پاکستان میں قرض کی نئی قسط کا ابتدائی معاہدہ، کیا مہنگائی میں اضافہ ہو گا؟

پاکستان اور بین الاقوامی مالیاتی ادارے، آئی ایم ایف، کے درمیان ایکسٹنڈڈ فنڈ فیسلٹی (ای ایف ایف) کی بحالی کے لیے معاہدہ بالآخر طے پا گیا ہے۔ دونوں فریقین کے درمیان گذشتہ کئی مہینوں سے اس پروگرام کی بحالی کے لیے مذاکرات ہو رہے تھے۔ آئی ایم ایف کی جانب سے جاری کیے جانے والے اعلامیے کے مطابق اب اس معاہدے کو آئی ایم ایف کے ایگزیکٹیو بورڈ میں منظوری کے لیے پیش کیا جائے گا جس کے بعد آئی ایم ایف کی جانب سے پاکستان کو 1.059 ارب ڈالر کی قسط جاری کر دی جائے گی۔ اس قسط کے بعد پاکستان کو آئی ایم ایف کی طرف سے جاری کیے جائے والے فنڈز کی مجموعی رقم 3.027 ارب ڈالر ہو جائے گی۔  آئی ایم ایف معاہدہ پاکستان کے لیے اس صورت میں بھی معاون ثابت ہو گا کہ اس کے بعد پاکستان کو دوسرے بین الاقوامی اداروں سے بھی فنڈنگ آ سکے گی۔  واضح رہے پاکستان اور آئی ایم ایف کے درمیان جولائی 2019 میں چھ ارب ڈالر کی ایکسٹنڈڈ فنڈ فیسلٹی (ای ایف ایف) کا معاہدہ ہوا تھا اور اس معاہدے کے تحت پاکستان کو تین سال سے زائد کے عرصے میں چھ ارب ڈالر کی رقم بین الاقوامی مالیاتی ادارے کی جانب سے قسطوں میں ملنی تھی۔ پاکستان اور آئی ایم ایف کے درمیان چھٹے نظر ثانی اجلاس کے بعد ایک ارب ڈالر کی رقم پاکستان کو ملے گی۔ عارف حبیب لمٹیڈ میں ہیڈ آف ریسرچ طاہر عباس نے بی بی سی اردو کو بتایا کہ ایگزیکٹیو بورڈ کا اجلاس دسمبر کے وسط میں ہو گا جس کے بعد پاکستان کو 1.05 ارب ڈالر کی قسط جاری ہو جائے گی۔  انھوں نے بتایا کہ اس پروگرام کی بحالی کے لیے آئی ایم ایف کی جن شرائط کو مانا گیا ہے اس کا ذکر اس اعلامیے میں نہیں ہے بلکہ اس کے لیے ایک الگ سے دستاویز جاری کی جائے گی جو کہ ایگزیکٹیو بورڈ کے اجلاس سے پہلے جاری ہو گی۔ اسلام آباد میں مقیم معاشی امور کے صحافی ظہیر عباسی نے کہا کہ آئی ایم ایف پروگرام سے معاہدہ پاکستان کی مجبوری تھی کیونکہ اس وقت پاکستان کے بیرونی فناننسگ کے سارے ذرائع بند تھے اور 20 ارب ڈالر کے تاریخی کرنٹ اکاؤنٹ خسارے سے نمٹنے اور بیرونی ادائیگیوں کے لیے اس وقت یہ ڈیل بہت ضروری تھی۔  ظہیر عباسی نے بتایا کہ سعودی عرب اور چین سے ملنے والے ڈیپازٹس نے تھوڑی بہت مدد تو فراہم کی تاہم وہ مسئلے کا حل نہیں تھا کیونکہ آئی ایم ایف پروگرام میں شرکت کے بعد دوسرے عالمی مالیاتی ادارے یعنی عالمی بینک، ایشیائی ترقیاتی بینک بھی فناننسگ جاری کرتے ہیں اور بین الاقوامی بانڈ مارکیٹ میں ملک کی کریڈٹ ریٹنگ بھی بہتر ہوتی ہے۔


Summary: ماہرین کے مطابق شرح سود میں ایک فیصد اضافہ مہنگائی کی شرح میں 1.3 فیصد اضافہ کرتا ہے جس سے عام آدمی ہی متاثر ہوتا ہے۔ ماہرین نے اس خدشے کا اظہار بھی کیا ہے کہ دسمبر میں مرکزی بینک کی جانب سے شرح سود میں مزید اضافہ کیا جا سکتا ہے۔

پاکستان میں شرح سود میں اضافہ، عام آدمی کی زندگی پر کیسے اثر انداز ہو گا؟

پاکستان کے سٹیٹ بینک نے ملک میں مہنگائی اور ادائیگیوں میں بڑھتے عدم توازن کے خطرات سے نمٹنے کے لیے شرح سود میں 150 بیس پوائنٹس کا اضافہ کیا ہے جس کے نتیجے میں ملک میں شرح سود 7.25 فیصد سے بڑھ کر 8.75 فیصد تک ہو گئی ہے۔ پاکستان کے مرکزی بینک کی جانب سے شرح سود میں اضافہ زری پالیسی کے اجلاس میں کیا گیا جس کا انعقاد کیلنڈر کے مطابق 26 نومبر کو کیا جانا تھا تاہم مرکزی بینک کے مطابق کچھ ہنگامی نوعیت کے عوامل کے باعث زری پالیسی اجلاس کو ایک ہفتہ قبل یعنی نومبر 19 کے لیے شیڈول کر دیا گیا تھا جس میں مرکزی بینک نے شرح سود 150 بیس پوائنٹس کا اضافہ کر دیا۔  پاکستان کے مرکزی بینک کی جانب سے شرح سود میں اضافے کی وجوہات پر بات کرتے ہوئے عارف حبیب لمیٹید کی معاشی تجزیہ کار ثنا توفیق نے بتایا کہ مرکزی بینک نے کچھ روز قبل ہی اس بات کی نشاندہی کر دی تھی کہ کچھ ان دیکھے عوامل کی وجہ سے زری پالیسی کمیٹی کے اجلاس کو ایک ہفتے پہلے منعقد کرنا ہے۔ انھوں نے کہا کہ ’پہلا مرحلہ اس وقت تھا جب جون 2018 میں شرح سود کو 6.5 فیصد سے 13.25 فیصد کر دیا گیا تھا جس کی وجہ سے حکومت کو 1687 ارب روپے کا اضافی سود ادا کرنا پڑا تو پھر روپے کی قیمت کو 125 روپے سے گرا کر 166 روپے تک کر دیا گیا تھا جس کی وجہ سے پیسہ ادھار لیے بغیر پاکستان کا قرضہ 4660 ارب روپے بڑھا گیا تھا۔ اب دوسرے مرحلے میں شرح سود کو پھر بڑھایا جا رہا ہے اور روپے کی قدر تو پہلے ہی بہت زیادہ گر چکی ہے۔‘ ڈاکٹر اشفاق نے مرکزی بینک کی جانب سے شرح سود میں اضافے کی وجوہات کو مسترد کیا اور کہا مہنگائی پر قابو پانے کے لیے شرح سود میں اضافے کا طریقہ کار بالکل غلط ہے۔  ماہر معیشت نے کہا کہ ’شرح سود میں اضافہ، اضافی طلب کو کم کرنے کے لیے کیا گیا جبکہ تجرباتی شواہد ظاہر کرتے ہیں کہ شرح سود میں ایک فیصد اضافے سے پاکستان میں کنزیومر بیسڈ انفلیشن (سی پی آئی) میں 1.3 فیصد اضافہ ہوتا ہے جس کی وجہ بینکوں کی جانب سے  زیادہ شرح سود پر صارفین کو قرض دینا ہے۔‘  انھوں نے اس خدشے کا اظہار کیا ہے کہ دسمبر میں مرکزی بینک کی جانب سے شرح سود میں مزید اضافہ کیا جا سکتا ہے۔ شرح سود میں اضافے کے عام آدمی پر اثرات کے حوالے سے بات کرتے ہوئے ڈاکٹر اشفاق حسن نے کہا کہ شرح سود میں ایک فیصد اضافہ مہنگائی کی شرح میں 1.3 فیصد اضافہ کرتا ہے جس سے عام آدمی ہی متاثر ہوتا ہے۔


ٹوئٹر فالوورز کا ایلون مسک کو ٹیکس کی ادائیگی کے لیے ٹیسلا کے دس فیصد حصص بیچنے کا مشورہ

ٹیسلا کے سربراہ ایلون مسک کی جانب سے ٹوئٹر پر کیے جانے والے ایک پول میں ووٹرز نے انھیں ٹیکس کی ادائیگی کے لیے کمپنی میں اپنے دس فیصد حصص فروخت کرنے کا مشورہ دیا ہے۔ ایلون مسک کی جانب سے سنیچر کو شروع کیے جانے والے پول میں 35 لاکھ سے زیادہ افراد نے حصہ لیا جن میں سے تقریباً 58 فیصد نے حصص کی فروخت کے حق میں ووٹ دیا۔ مسک نے اس پول کے نتائج پر عمل درآمد کرنے کا وعدہ کر رکھا ہے، جو امریکی ڈیموکریٹس کی طرف سے تجویز کردہ ’ارب پتی ٹیکس‘ کا جواب ہے۔ اتوار کے روز ختم ہونے والی اس ووٹنگ کے بعد ایلون مسک کو الیکٹرک کار کمپنی کے ممکنہ طور 21 ارب ڈالر مالیت کے حصص فروخت کرنا پڑ سکتے ہیں۔ ایلون مسک نے جو دنیا کے امیر ترین شخصیات میں سے ایک ہیں، پول کے نتائج پر تاحال تبصرہ نہیں کیا ہے اور نہ ہی یہ بتایا ہے کہ وہ کب اور کیسے یہ حصص فروخت کریں گے۔ ٹیسلا کے چیف ایگزیکٹیو 200 ارب ڈالر سے زیادہ کے شیئرز کے مالک ہیں اور اگلے سال ان کی مالیت اور بھی بڑھ سکتی ہے۔ سینیٹ میں ڈیموکریٹک پارٹی کی طرف سے تجویز کردہ منصوبے کے تحت، ارب پتیوں کے ’غیر حقیقی منافع‘ پر ٹیکس لگایا جا سکتا ہے جب ان کے حصص کی قیمت بڑھ جاتی ہے، چاہے وہ اپنا کوئی سٹاک فروخت نہ بھی کریں۔ اتوار کے روز ایلون مسک نے اپنی ایک اور ٹویٹ میں کہا کہ ’دیکھیں میں کہیں سے بھی کیش میں تنخواہ یا بونس نہیں لیتا۔ میرے پاس صرف سٹاک ہیں تو ذاتی طور پر میرے لیے ٹیکس ادا کرنے کا یہ ہی طریقہ ہے کہ میں اپنے سٹاک فروخت کر دوں۔‘ انھوں نے لکھا کہ ’’غیر حقیقی منافع‘ کو ٹیکس سے بچنے کا ایک ذریعہ قرار دیتے ہوئے، حال ہی میں بہت کچھ گیا ہے لہذا میں اپنے ٹیسلا سٹاک کا 10 فیصد فروخت کرنے کی تجویز دیتا ہوں۔‘ یہ خیال کیا جاتا ہے کہ منافع پر مجوزہ ٹیکس، چاہے اثاثے فروخت کیے گئے ہوں یا نہ ہوں، امریکہ میں تقریباً 700 ارب پتیوں کو متاثر کر سکتا ہے۔ ناقدین نے نشاندہی کی ہے کہ اثاثوں کی قدر میں ہمیشہ اضافہ نہیں ہوتا۔ ایلون مسک کے پاس ایک آپشن ہے، جس کے تحت وہ ٹیسلا کے 22.86 ملین شیئر 6.24 ڈالر فی شییر کی قیمت پر خرید سکیں جو ٹیسلا کے موجودہ شیئر کی مالیت کے مقابلےمیں بہت کم رقم ہے۔ ایلون مسک اگلے برس اگست تک اس سہولت کا فائدہ اٹھا سکتے ہیں۔  ایلون مسک نے حال ہی میں یہ کہا ہے کہ ٹیسلا کے سٹاک میں چھ ارب ڈالر فروخت کریں گے اور اس رقم کو ورلڈ فوڈ پروگرام کو عطیہ کریں گے بشرطیکہ کہ ادارہ ان معلومات کا انکشاف کرے کہ وہ اپنی رقم کیسے خرچ کرتا ہے۔


Summary: ایک ہزار ارب یا ایک ٹریلین ڈالر مالیت کا یہ قانون سخت بحث و مباحثے کے بعد منظور ہوا ہے اور اس دوران خود ڈیموکریٹک پارٹی میں بھی ایک تلخ تقسیم نظر آئی۔ بل کی حمایت میں 228 جبکہ مخالفت میں 206 ووٹ آئے۔

امریکہ میں انفراسٹرکچر بِل کی منظوری، صدر بائیڈن کی بڑی کامیابی

ایک ہزار ارب یا ایک ٹریلین ڈالر مالیت کا یہ پبلک ورکس بل سخت بحث و مباحثے کے بعد منظور ہوا ہے اور اس دوران خود ڈیموکریٹک پارٹی میں بھی ایک تلخ تقسیم نظر آئی۔ بل کی حمایت میں 228 جبکہ مخالفت میں 206 ووٹ آئے۔  ایک ہزار ارب یا ایک ٹریلین ڈالر مالیت کا یہ پبلک ورکس بل سخت بحث و مباحثے کے بعد منظور ہوا ہے ان سب کاموں کے لیے مختلف طریقوں سے رقوم کا انتظام کیا جائے گا۔ اس میں کووڈ ایمرجنسی ریلیف فنڈز کی وہ رقم بھی شامل ہے جو ابھی تک خرچ نہیں کی جا سکی۔ صدر بائیڈن کی گرتی ہوئی ریٹنگز اور اس ہفتے ورجینا میں گورنر کے انتخاب میں ڈیموکریٹ پارٹی کی شکست کے بعد اس پیکج کی منظوری کو صدر بائیڈن کی بڑی کامیابی سمجھا جا رہا ہے۔  تین مہینے قبل سینیٹ میں ریپبلیکن پارٹی کے 19 ارکان نے اس قانون کی منظوری کے لیے ڈیموکریٹک پارٹی کا ساتھ دیا تھا۔ یہ ایک انتہائی منقسم کانگریس میں ایک غیر معمولی کامیابی تھی جس میں دونوں جماعتیں شامل تھیں۔   جمعہ کو ایوانِ نمائندگان میں بھی یہ بل منظور ہو گیا جس میں ریپبلیکن پارٹی کے 13 ارکان نے بھی ساتھ دیا۔ لیکن کانگریس کے زیادہ لبرل ارکان نے یہ اعتراض اٹھایا کہ دونوں پارٹیوں کی حمایت حاصل کرنے کے بدلے میں اس قانون کی اہم لبرل نکات کو نکال دیا گیا۔ اسی وجہ سے ڈیموکریٹک پارٹی کے چھ ارکان نے اس کے خلاف ووٹ دیا جن میں نیویارک کی ایلگزینڈریا اوکاسیو کورٹیز اور مینوسوٹا کی الہان عمر شامل ہیں۔ چھ ارکان کا یہ گروپ، جنھیں 'دا سکواڈ' کے نام سے پکارا جاتا ہے، ایوانِ نمائندگان کے سب سے بائیں بازو اور ترقی پسند ارکان میں شامل ہے۔ ان ارکان کا کہنا تھا کہ وہ اس وقت تک اس بل کی حمایت نہیں کریں گے جب تک پونے دو ٹریلین ڈالر کے ایک دوسرے سوشل ویلفیئر بل کو منظور نہیں کیا جاتا جو صحت عامہ، تعلیم اور آب و ہوا میں تبدیلی سے متعلق ہے۔  اس وقت دونوں ایوانوں میں ڈیموکریٹک پارٹی کو معمولی اکثریت حاصل ہے۔ حکمران ڈیموکریٹک پارٹی کے کئی ارکان کو بھی اس بِل پر اعتراض ہے اور ان کا کہنا ہے کہ اس بل کے معاشی اثرات کا پوری طرح جائزہ لیا جائے۔ جمعہ کو یہ معاملہ ایک مفاہمت پر پہنچ گیا جس کے تحت انفراسٹرکچر بل پر دستخط اور سوشل ویلفیئر بل پر بحث کے آغاز کے لیے ووٹنگ پر اتفاق ہوا۔ سنیچر کو بحث کے آغاز پر ووٹن ہوئی جس میں 221 ووٹ حق میں اور 213 ووٹ مخالفت میں آئے۔ لہذا اب سوشل ویلفیئر بل پر بحث کا سلسلہ شروع ہو گا۔ سوشل ویلفیئر بل کی مکمل مالیت کا غیر جانبدار جائزہ لینے میں متوقع طور پر دو ہفتوں سے زیادہ کا عرصہ لگے گا۔ حالانکہ ڈیموکریٹک رہنماوں نے کہا ہے کہ نومبر کے آخر تک یہ قانون بھی منظور ہو جائے گا۔


Summary: پاکستان میں ایک مرتبہ پھر پیٹرولیم مصنوعات کی قیمتیں بڑھا دی گئی ہیں جس پر سوشل میڈیا صارفین تنقید بھی کر رہے ہیں تو اپنی حالتِ زار بتانے کے لیے مزاح کا سہارا بھی لے رہے ہیں۔

’رات کے اندھیرے میں پیٹرول بم۔۔۔ ایسا لگا دشمن نے حملہ کر دیا‘

تاہم یہ خوشی گذشتہ شب اس وقت کافور ہو گئی جب حکومت نے پیٹرولیم مصنوعات کی قیمتوں میں اضافے کا ایک نیا نوٹیفکیشن جاری کیا جس کے مطابق پیٹرول کی قیمت میں 8.03 روپے فی لیٹر اضافہ کر دیا گیا ہے۔ واضح رہے کہ پاکستان میں ہر ماہ کی پہلی اور 15 تاریخ کو ملک میں تیل کی مصنوعات کی قیمتوں کا جائزہ لیا جاتا ہے۔ بیشتر عوام وزیر اعظم کے پانچ روز قبل لیے گئے فیصلے کے تناظر میں سوچ رہے تھے کہ شاید اب کم از کم آئندہ 15 روز کے دوران قیمت میں اضافہ نہیں ہو گا تاہم یہ ممکن نہ ہو سکا۔  پاکستان میں پیٹرول و ڈیزل کی قیمتیں مسلسل کیوں بڑھ رہی ہے اور عالمی منڈی میں تیل کی قیمت میں ہونے والے حالیہ اضافے کی وجوہات کیا ہیں؟ یہ سب جاننے سے قبل سوشل میڈیا پر ایک نظر ڈالتے ہیں جہاں صارفین نہ صرف اس حالیہ اضافے پر کڑی تنقید کرتے نظر آ رہے ہیں جبکہ چند ایسے بھی ہیں جو مہنگائی کی موجودہ صورتحال میں بھی مزاح کا پہلو ہاتھ سے نہیں جانے دے رہے ہیں۔ صارف عبید الرحمان نے ایک مزاحیہ کارٹون شیئر کیا جس میں چار لوگوں کو موٹر سائیکل پر بیٹھے دیکھا جا سکتا ہے۔ موٹر سائیکل سوار پولیس اہلکار کو بتا رہے ہیں کہ وہ دو آدمیوں کی اس سواری پر چار افراد کو بٹھانے کے عوض جرمانہ تو دینے کو تیار ہیں مگر مگر چار موٹر سائیکلوں میں پیٹرول نہیں ڈلوا سکتے۔  صارف سعید مسعود نے لکھا کہ حکومت نے گذشتہ روز ریلیف پیکج کا اعلان کیا مگر دوسری طرف پیٹرولیم مصنوعات کی قیمتیں بڑھا دیں جو ناانصافی ہے۔ انھوں نے کہا کہ اس سے مہنگائی کی ایک نئی لہر جنم لے گی۔ عام صارفین کی طرح سیاسی جماعتوں کے رہنماؤں نے بھی جمعے کے روز ہونے والے قومی اسمبلی کے اجلاس میں پیٹرولیم مصنوعات کے اضافے پر شدید تنقید کی اور حکمراں جماعت کو آڑے ہاتھوں لیا۔ ڈاکٹر اکرام الحق کا کہنا تھا کہ پاکستان آج سے کچھ سال قبل 11 سے 12 ارب ڈالر کی پیٹرولیم مصنوعات درآمد کر رہا تھا اور اب ان مصنوعات کا درآمدی بل 19 سے 20 ارب ڈالر ہو چکا ہے جس کا مطلب ہے کہ امپورٹ سٹیج پر حکومت زیادہ ٹیکس پیٹرولیم مصنوعات پر حاصل کر رہی ہے۔ ڈاکٹر اکرام نے کہا تھا اگر حکومت پیٹرولیم ڈیولپمنٹ لیوی کی مد میں زیادہ ٹیکس نہیں وصول کر رہی تو اسے مشکلات کا سامنا کرنا پڑے گا کیونکہ آئی ایم ایف سے شرائط کے تحت اسے یہ وصول کرنا ہے اور آئی ایم ایف کے پروگرام کے تحت ملنے والے قسط مالی خسارے کو کم کرنے کے لیے بہت ضروری ہے۔


Summary: سعودی عرب کی جانب سے پاکستان کو اربوں ڈالرز کی مالی معاونت ایک ایسے موقع پر دی جا رہی ہے جب ڈالر کے مقابلے میں پاکستانی روپے کی قدر گراوٹ کا شکار ہے لیکن کیا یہ مالی معاونت روپے کی قدر کو مستحکم کر پائے گی؟

سعودی عرب کی مالی معاونت پاکستان میں ڈالر کی اونچی اڑان کو قابو کر پائے گی؟

سعودی عرب کی جانب سے پاکستان کے مرکزی بینک میں تین ارب ڈالر جمع کروانے کی پیش رفت ایک ایسے وقت میں ہوئی ہے جب پاکستان بڑھتے جاری کھاتوں کے خسارے اور ادائیگیوں میں عدم توازن کی وجہ سے بے پناہ مشکلات کا شکار ہے اور اس کا منفی اثر ڈالر کے مقابلے میں پاکستانی روپے پر پڑا ہے جو بے تحاشہ گراوٹ کا شکار ہے۔ یاد رہے سعودی عرب کی جانب سے پاکستان کے زرمبادلہ کے ذخائر میں تین ارب ڈالر پہلی بار نہیں رکھے جا رہے۔ پاکستان تحریک انصاف کی حکومت کے ابتدا میں جب کرنٹ اکاؤنٹ خسارے کی وجہ سے پاکستان ادائیگوں کے عدم توازن کا شکار ہوا تو سعودی عرب نے دو ارب ڈالر ملکی زرمبادلہ کے ذخائر میں رکھے تھے۔ سعودی عرب کی جانب سے پاکستان کے لیے 4.2 ارب ڈالر فراہمی کے اعلان کے فوری بعد ڈالر کے مقابلے میں روپے کی قدر میں اضافہ کا مثبت اثر پڑا ہے۔ کرنسی ڈیلرز کے مطابق پاکستانی روپے کے مقابلے میں ڈالر کی قدر میں گراوٹ سعودی عرب کی جانب سے دیے جانے والے ڈیپازٹس اور موخر ادائیگی پر تیل کی فراہمی کا مثبت اثر ہے۔ انھوں نے کہا پاکستانی روپیہ بہت عرصے سے امریکی ڈالر کے مقابلے میں دباؤ میں تھا جس کی وجہ سے اس کی قدر میں مسلسل گراوٹ دیکھنے میں آ رہی تھی تاہم سعودی عرب کی جانب سے اعلان نے اس کی گرتی ہوئی قدر کو سہارا دیا۔  ایکسچینج کمپنیز ایسوسی ایشن آف پاکستان کے جنرل سیکریٹری ظفر پراچہ نے کہا کہ ’سعودی اعلان نے ڈالر کی قیمت بڑھنے کے عمل کو فوراً روک دیا ہے اور پاکستانی روپے نے اپنی کھوئی ہوئی قدر کو ایک روپے سے زائد اضافے کے ساتھ واپس حاصل کیا ہے۔  سعودی عرب کی مالی معاونت کے اعلان کے بعد ڈالر کے مقابلے میں پاکستانی روپے کی قدر میں ہونے والے اضافے پر ملک بوستان کا کہنا ہے کہ ’تازہ ترین پیش رفت کے تناظر میں امید ہے کہ ڈالر کی قیمت 170 روپے تک گر جائے گی۔‘ ملک بوستان نے کہا آئی ایم ایف کی جانب سے پاکستان کو کورونا کے لیے دی گئی امداد کے خرچ کرنے کی بھی اجازت مل گئی ہے اس کا مثبت اثر بھی ڈالر کےمقابلے میں پاکستانی روپے کی قدر پر پڑے گا۔ ظفر پراچہ نے بھی سعودی عرب کی جانب سے پاکستانی کو مالی سہولت کی فراہمی پر ڈالر کے 170 روپے کی سطح تک گرنے کی پیش گوئی کی۔ انھوں نے افغانستان کی صورت حال کو بھی ڈالر کی قدر میں اضافے کی ایک وجہ قرار دیا۔ طاہر عباس کا کہنا ہے کہ ’افغانستان کا بینکاری کا شعبہ تباہ ہو چکا ہے اور ڈالر کی ڈیمانڈ کو پاکستان سے اوپر کیا جا رہا ہے جس کی وجہ سے پاکستان میں ڈالر کی قیمت پر ایک منفی اثر ہوا۔‘